Vinkkituokio | Linnemil Design\nMyymälä- ja tilasuunnittelu\nHuippusuosittu sisustajan vinkkituokio on loistava apu sinulle, joka tarvitset sisustussuunnittelijan apua kodin sisustamisessa.\nVinkkituokio on helppo ja edullinen tapa saada suunnittelijan vinkit ja neuvot sisustuksen viimeistelyyn. Ongelmakohtiin pureudutaan asiakkaan toiveiden mukaan. Ongelmakohtia voivat esimerkiksi olla tekstiilien valinta, huonekalujen järjestys, taulujen ripustus, säilytysongelmat tai pintamateriaalien valinta…\nYhä useammat ovat käyttäneet Linnemilin vinkkituokiota apuna sisustamisessa ja helpottaneet arkeaan suunnittelijan vinkeillä ja sisustusratkaisuilla.\nVinkkituokio sisältää 2 tuntia yhteistä aikaa suunnittelijan kanssa siellä missä sisustusongelmat kaipaavat ratkaisuja. Suunnittelija pureutuu sisustuksen ongelmakohtiin ja voitte käyttää yhteisen ajan niihin pulmiin joihin kaipaat apua.\nNÄIN VINKKITUOKIO TOIMII:\n1. Täytä yhteydenottolomake. Suunnittelija on sinuun yhteydessä.\n2. Suunnittelija saapuu kotiisi sovittuna ajankohtana.\n3. Pureudutte yhdessä niihin ongelmakohtiin joihin kaipaat apua. Huomio! Vinkkituokion aikana ehtii hyvin pureutua useisiin sisustuspulmiin, joten saat varmasti runsaasti neuvoja sisustuksen eri osa-alueisiin.\n4. Viimeistele sisustus suunnittelijan ohjeita noudattaen ja nauti kotisi viimeistellystä sisustuksesta.\nVinkkituokion hinta 149€ (sis.alv.24%). Suunnittelijan ajomatka lisätään hintaan +0,85€/km.\nVaraa aika vinkkituokiolle heti, ja ratkaistaan kotisi sisustusongelmat yhdessä. Täyttämällä lomakkeen et vielä sitoudu ostamaan vinkkituokiota. Olemme sinuun yhteydessä lomakkeen täytettyäsi ja sovitaan tapaaminen yhdessä.\nVoit myös lähettää yhteydenottolomakkeen, mikäli haluat lisätietoja vinkkituokiosta tai muista suunnittelupalveluista.\nOlen kiinnostunut sisustajan vinkkituokiosta:\nKerro lyhyesti, mihin ongelmakohtiin kaipaat erityisesti suunnittelijan apua:\nToivomani ajankohta tapaamiselle:\npuh. 040 723 8131


Elizabeth Hurleyn poika on menestyvä mallikomistus – äitinsä kanssa kuin kaksi marjaa – Stara\nElizabeth Hurleyn poika on menestyvä mallikomistus – äitinsä kanssa kuin kaksi marjaa\nViihdeuutiset 30.12.2019, 10:00 · Terhi Piiroinen\nNäyttelijä Elizabeth Hurleyn 17-vuotias poika Damian on aloittanut uransa mallina monen muun huippumallin jälkikasvun tavoin. Androgyynista tyyliä edustava Damian toimii parhaillaan Pat McGrath Labin mainoskasvona.\nDamian on erittäin läheisissä väliessä kuuluisan äitinsä kanssa. Hänessä on myös paljon samaa näköä kuin 54-vuotiaassa malliäidissään. Damian jatkaa samalla tavalla huippumallien lasten uraa kuin monet muut julkkisperheen lapset, esimerkkinä Kendall Jenner, Kaia Gerber sekä Gihi ja Bella Hadid.\nDamianin isä on amerikkalainen liikemies Steve Bing. Elizabeth Hurley elää poikansa kanssa maatilalla, mutta kannustaa jälkikasvuaan opiskelemaan ahkerasti saadakseen tarpeeksi kattavan yleissivistyksen. Poika opiskelee valokuvausta mallin töiden ohella.


Populismin kasvua on turha ihmetellä – on aika muuttaa elämänarvojamme - Mielipide - Helsingin Sanomat\nPopulismin kasvua on turha ihmetellä – on aika muuttaa elämänarvojamme\nValtaapitävät ovat pitkään ummistaneet silmänsä kansalaistensa todelliselta, jokapäiväiseltä taistelulta.\nJulkaistu: 16.11.2016 2:00 , Päivitetty: 16.11.2016 13:10\nPitkään vallassa olleet puolueet ihmettelevät nyt Euroopassa ja muuallakin maailmassa populismin nousua. Samalla ilmiö leimataan hyvin paheksuttavaksi ja lopulliseen turmioon vieväksi. Sitä se varmasti onkin – riippuen siitä, minkälaisesta populismista on kyse. Ihmettelijät unohtavat kuitenkin kertoa, miksi tähän on tultu.\nValtaapitävät ovat pitkään ummistaneet silmänsä kansalaistensa todelliselta, jokapäiväiseltä taistelulta: työttömyydeltä, tuloerojen kasvulta, köyhyydeltä, vanhusten ongelmilta ja alueelliselta epätasa-arvolta. Kansat ovat jakautuneet eri maissa huono- ja hyväosaisiin.\nValtaapitävät puolustavat pitkällä aikavälillä tekemiään päätöksiä globaalitalouden kilpailulla mutta jättävät kertomatta, että hyödyt menevät yhä pienemmälle väestöryhmälle, josta osa piilottelee omaisuuttaan veroparatiiseissa. Päätöksiä tehtäessä ei ole ajateltu oikeudenmukaisuutta. Päätöksiä voi kutsua populistisesti tehdyiksi.\nHeikossa asemassa olevien äänestysaktiivisuus laskee, sillä he eivät luota vanhojen puolueiden korjaavan heidän asemaansa. Huono-osaisten joukosta äänestetty edustaja unohtaa helposti taustansa ja lähtee hyväosaisten puolustajaksi. Hyväosaiset puolestaan äänestävät, koska ovat iloisia oman asemansa puolustamisesta.\nDemokratia on tältä osin rapautunut, ja näin kansakunnat jakautuvat kahtia. Miksi ihmetellään populismin kasvua? Pikemminkin voi ihmetellä sitä, miten pitkään tällainen koko ajan huonoon suuntaan mennyt yhteiskuntien kehitys on voinut jatkua.\nOn vain yksi keino korjata tilanne: elämänarvojen perinpohjainen, ihmiskunnan tasa-arvoa parantava muutos, jossa ei ihailla pörssiarvojen jatkuvaa nousua. Maiden taloudet voitaisiin korjata ja vakaat olot turvata tällä yksinkertaisella asennemuutoksella.\nYritysmaailma toimii ja sen on toimittava kannattavuusperiaatteiden mukaan. Päätösten on kuitenkin oltava koko kansan etujen mukaisia. Jos tämä on saavutettavissa populistisen demokratian keinoin, se olisi hyvä asia.\nSuomalaisten tilanne on niin hyvä, että pystyisimme turvallisempaan, tasavertaisempaan ja oikeudenmukaisempaan kansakunnan kehittämiseen. Koko maailma on oikeudenmukaisen populismin tarpeessa.\nMielipide: Ihminen on yllättävän herkkä aivopesulle\nMielipide: Ei tarvitse ripotella tuhkaa päälleen\nMielipide: Työttömyys ja osattomuus synnyttävät kaikupohjaa


Keitä me oikein olemme? | Keskustelu | Anna\nViestiketju osiossa 'Kristallipallo' , käynnistäjänä Lily-Rose, 17.05.2018.\nVastaan tässä esittämääni kysymykseen omalla tavallani. Toivon tähän ketjuun lisää erilaisia ja mielenkiintoisia ajatelmia, jotta voisimme keskustella niistä yhdessä (mielellään ilman aiheeseen kuulumattomia pervoiluja tai pahantahtoisia trolleja, jotka ovat liikkeellä ketjun pilaamistarkoituksessa).\nOlemme kosmisia matkalaisia. Fyysinen ruumiimme on tähtipölystä rakentunut avaruuspuku, joka tekee mahdolliseksi elämämme ja luomisemme täällä. Pukumme muuttaa muotoaan sielumme jatkaessa kosmista vaellustaan ajattomassa äärettömyydessä. Saamme joka kerta uuden puvun, kun palaamme tänne. Se, miten ja mihin pukuamme käytämme, riippuu meistä itsestämme, ja tietysti puvun mahdollisista rajoitteista. Aivot toimintoineen ovat tärkeä osa pukua. Aivot ovat työkalu, jonka käytöstä vastaamme itse.\nTänne Maahan olemme tulleet oppimaan ja luomaan. Täällä kohtaamme toisiamme kohdataksemme itsemme, ja kehittyäksemme sieluina pidemmälle. Meissä jokaisessa virtaa alkuvoima, Jumalan henki, ja näin ollen kykenemme myös luomaan, kun ymmärrämme miten kosmista energiaa voi käyttää. Pystymme kaikki yhdessä luomaan maailmasta rauhallisen ja turvallisen paikan elää. Hankalaa siitä tekevät ne sielut jotka eivät ymmärrä minkälainen Voima meillä todellisuudessa on käytössämme, ja miten ja mihin sitä kuuluu käyttää. Moni käyttää Voimaansa väärin.\nKaikki alkaa itsestä. Ensin täytyy ymmärtää kuka, ja mikä on.\nOlemme kaikki samaa kosmista energiaa, olemme yksi. Jos teemme pahaa toiselle, teemme samalla pahaa itsellemme.\nKun olemme ymmärtäneet keitä ja mitä olemme, niin silloin ehkä myös ymmärrämme hoivata itseämme paremmin, ja antaa huomiota tähtipölystä rakentuneelle avaruuspuvullemme ja sen sisällä asustavalle Hengelle. Avaruuspukuun kuuluvat aivot ja mieli, jotka ovat työkaluja luomiseen. Meidän tulee ymmärtää miten käytämme mieltämme, emmekä saa antaa mielen käyttää meitä. Suuttuessa mieli on se joka ottaa ohjakset, mutta sielu voi pysäyttää mielen suuttumuksen, tai estää sen kokonaan, jos se osaa hallita mieltään.\nMeissä elävä Henki on osa koko luomakunnan lähdettä, Jumalaa. Meistä jokainen on mukana jatkuvasti liikkeellä olevassa luomisprosessissa omalla olemassaolollaan. Siksi on tärkeää miettiä mitä luomme, ja luommeko hyvää vai pahaa. On tärkeää miettiä miten käytämme, ilmennämme, muokkaamme ja jaamme energiaa. Päätös ja mahdollisuus on meissä itsessämme.\nKun tunnistaa Itsensä, tunnistaa kaikissa muissa ihmisissä, eläimissä, ja kasveissa tuon saman Itsen, saman Hengen, mutta vain eri puvuissa.\nOlemme siis universaaleja sieluja tähtipölystä rakentuneissa avaruuspuvuissa, ja sielujemme taustalla on yksi ja sama Henki.\nLast edited: 17.05.2018\nMusta ne olemme täydellinen valonkansojen rotu joka on luotu 10 000 vuoden aikana täydelisaä geeni labora toriooiissa . Lajikkeksi ihminen ihm ihsiä on mirjarseja plejadit on ihmisä . lisäksi elämän lähse kontilla on tuotu elämö maahan . Itse tiedän tarjkan missä kontti sijaitsee se kuuluu niihin valonkanaijen valan salaisuuksiin josta ei tänän enempää saa puhua . enään kontissac on pahuus elämän vasta kohta . joka tarvitiih elänän lähde konttiin elämän luomiseksi . olemme yksilölliesti valonalieneita , kun voimamme on täydelliesti valonalientasolla t Kars Wenqadi Skywalker Shadows Suur Jedimestari Maan Valon alien Taivaallisen Jedineuvoston jäsen\nTänne Maahan olemme tulleet oppimaan ja luomaan. Täällä kohtaamme toisiamme kohdataksemme itsemme, ja kehittyäksemme sieluina pidemmälle. Meissä jokaisessa virtaa alkuvoima, Jumalan henki, ja näin ollen kykenemme myös luomaan, kun ymmärrämme miten kosmista energiaa voi käyttää. Pystymme kaikki yhdessä luomaan maailmasta rauhalllisen ja turvallisen paikan elää. Hankalaa siitä tekevät ne sielut jotka eivät ymmärrä minkälainen Voima meillä todellisuudessa on, ja miten ja mihin sitä kuuluu käyttää. Moni käyttää Voimaansa väärin.\nParemin en olisi itse voinut sanoa.\nMaster Starkiller, 17.05.2018\nPahuus on elämän vastakohta? Jassoo. Nyt jysähti uutisdynamiitti. Pidetään vaan kasvit lajikkeina ja puhutaan eläimistä lajeina. Voimamme on valonalientasolla, mutta silti meitä pitää käännyttää palvelemaan jotain harhaoppinutta ns. taivaallista jedineuvostoa? Vai niin...\nMaster Skywalker, 17.05.2018\nNiin... Voisi ehkä jopa kysyä, että kuka tai mikä se on, sillä syvemmälle vietynä persoonallisuudet katoavat ja meistä tulee se.\nP.S. Stephen Kingin Se on muuten hyvä tiiliskivi.\nSiis yksilölliesti valonakienura kun olemme nostaneet voimamme valonalien tasolle ja se tarkottaa sitä että olemme riittäv'än vahvoja siihen , jedimestareina ja valmiita siihen mitä se edellyttää , oon puhynut siitä toisessa ketjussa jotebn en puhu tässä siitä . jokainen ihninen on valonalien kun saavuttaa valonalien voima tason mutta en tässä ketjussa sano mitä siihen liittyy , se ei oo tän ketjun aihe oon puhununyt siitä aimmiimin valonkansat tarkkaan valitsevat valonalienit nyt meitä maan valonalieneita on käden sormilla laskettava määrä mutta koko ajan tulee lisää oikku hiljaa t Kars Wenqadi Skywalker Shadows Suur Jedimestari Maan Valonalien taivaalllisen jedineuvoston jäsen\n"Vastaan tässä esittämääni kysymykseen omalla tavallani. Toivon tähän ketjuun lisää erilaisia ja mielenkiintoisia ajatelmia, jotta voisimme keskustella niistä yhdessä..."\nMinä taas toivon tänne jotakuta joka kertoo meille absoluuttisen totuuden, jotta loppuu riitely, väittely ja kinaaminen. Olkoonkin asiallista keskustelua, toivon silti. Kukaan ei hyödy mitään tyhjänpäiväisestä arvuuttelusta ja kädenväännöstä. Tarvitsemme 100% oikeaa tietoa. Ehkä sellainen henkilö olisi saavuttanut korkeimman valaistumisen. Voi hän olla jotakin muutakin. Kuka tietää.\nJa uskokaa tai älkää, elämä ei todellakaan olisi silloin tylsää. Päinvastoin!\nJos teille sanoo apsoluuttsen totuuden että udki sitä se oin nähtyy monessa jutussa t. Kars Wenqadi Skywalker Shadows Suur Jedimestari Maan Valonalien Taivaallsen jedineuvoston jäsen täydelisesti valaistunut\nNoita juttuja, että meidät olisi luotu jossain koeputkissa, en usko. Tiedän, että jotkut uskovat, mutta minä en. Uskon, että meidän luomiseemme ei ole tarvittu laboratoriota. Labrajuttuun voin uskoa vasta sitten kun saan tarpeeksi luotettavaa tietoa asiasta, mutta tällä hetkellä en koe saavani sitä, koska en tällä hetkellä pidä sinua luotettavana tietolähteenä. Miksi koko maailman väestöstä juuri sinä tietäisit absoluuttisen totuuden? Mikä juuri sinusta tekee niin erikoisen, ja miksi sitä pitää täällä niin paljon mainostaa? Eikö pitäisi ennemminkin olla nöyrä ja kiitollinen, ja ohjata muita lempeästi totuuden äärelle? Ei kukaan usko väkisin pakottamalla. Se, että teet niin, ei siis kauheasti houkuttele minuakaan uskomaan. Kiitos kuitenkin että toit oman näkemyksesi keskusteluun, se tässä oli tarkoituskin.\nMinusta tuallasessa henkilössä ei olisi järkeä. Jos joku tiätääs vastauksen kaikkiin kysymyksiin ja kaikesta totuuren, niin silloon meistä tulis vaan olentoja jotka eivät ajattele koskaan itse, jotta miksi joku asia on niin kuin se on.\nHaluan ajatella itse miten ihmiset ovat syntyneet, vaikka siitä tulisi väittelyä ja riitaa.\nNiin, sillä on tarkoituksensa että emme muista.. Ja sillä että joudumme sen takia pähkäilemään..\nkun kysyttiin täysin valaistutta totuuden tietäjää vastasin ei siitä sen enepää jos haluat totuuttas luomids jutussa käy vierailulla sirjuksenvalonkansan luona ne näyttävätn jumaollta ja jumalattarilta mutta sen sinä jo tiesitkin . kuten oon sanonut aimmmin tiedän kaikesta kaiken mutte pineydemn juttuja kuten te force sentilit akamisane ei kiiinnosta mua . t Kars Wenqadi Skywalker Shadows Suur Jedimestari Maan Valonalien taivaallisen jedineuvoston jäsen.\nkuulun tahoihin joja kuuluu tiertää kaikki ei siitä sen enenpää\nNoita juttuja, että meidät olisi luotu jossain koeputkissa, en usko.\nMinä olen hieman ufojuttujen kannalla ja siksi ajattelen että ET on todennäköisesti luonut tuntemamme ihmisrodut sekoittamalla omia geenejään kulloiseenkin parhaiten menestyneeseen rotuun. Useat ET kansat ovat tätä harrastaneet ja siitä syystä meidän DNAmme on ainakin jossain määrin yhteensopivaa heidän DNAnsa kanssa. Tulevaisuudessa ihmisDNA on tuottoisa kauppa-artikkeli avaruuskansojen markkinoilla.\nÖöö... tuota tuota... Vastauksessasi oli "hieman" outoja kohtia..... ... Mutta mäkään nyt jaksa niistä sen enempää. Ja tässä hei ei taaskaan ole mistään akatemioista nyt kyse... Milloin uskot, että kirjoitan täällä henkilökohtaisesti, itse, ilman mitään hemmetin akatemioita? Liität aina tuon akatemian mun kirjoituksiin.. (Anteeksi, Masterit Star ja Sky tuo "hemmetin akatemioita", mutta kun Kars sekottaa AINA mun omat jutut väkisin teidän luomaanne International Jedi Academyyn, vaikka kirjoitan täällä ihan itsenäisesti omia juttujani ja ajatuksiani, ihan samalla tavalla kuin silloin, kun en teitä palstan kivoja Mastereita edes vielä tuntenut. ) Yritän hallita mieltäni ja olla ärsyyntymättä asiasta, mutta kun se tapahtuu aina, ja en ole itse vielä mikään täydellinen mestari siinä mielen hallinnassa .... Onnistuu se kyllä jo paremmin kuin vaikka vuosi sitten, eli edistystä on tapahtunut. ❤\nÖöö... tuota tuota... Vastauksessasi oli "hieman" outoja kohtia..... ... Mutta mäkään nyt jaksa niistä sen enempää. Ja tässä hei ei taaskaan ole mistään akatemioista nyt kyse... Milloin uskot, että kirjoitan täällä henkilökohtaisesti, itse, ilman mitään hemmetin akatemioita? Liität aina tuon akatemian mun kirjoituksiin.. (Anteeksi, Masterit Star ja Sky tuo "hemmetin akatemioita", mutta kun Kars sekottaa AINA mun omat jutut väkisin teidän luomaanne International Jedi Academyyn, vaikka kirjoitan täällä ihan itsenäisesti omia juttujani ja ajatuksiani, ihan samalla tavalla kuin silloin, kun en edes palstan kivoja Mastereita vielä edes tuntenut. Yritän hallita mieltäni ja olla ärsyyntymättä asiasta, mutta kun se tapahtuu aina, ja en ole itse vielä mikään täydellinen mestari siinä mielen hallinnassa .... Onnistuu se kyllä jo paremmin kuin vaikka vuosi sitten, eli edistystä on tapahtunut. ❤\nKaikki mun pohrinnat joissa en puhu jedeistä ovat täysin mun omia, eikä liity mitenkään akatemiaan.\nEn mäkään täyrellisesti miältäni hallitse, enkä välttämättä koskaan tuukkaan hallitseen.\nToi on hyvin mahdollista, mutta miksi he olisivat käyttäneet laboratorioita ja koeputkia? Eikö se ole aika... alkeellista..? Olen enemmän sen kertomuksen kannalla, että "Jumalan pojat tulivat ja yhtyivät ihmisten tyttäriin", ja näin saatiin nykyinen ihmisrotu aikaiseksi. Tuo "yhtyminen" voi tarkoittaa jotain, joka on tapahtunut energiatasolla, ja siinä ei välttämättä ole tarvittu edes fyysistä yhdyntää, saatika alkeellisia koeputkia.\nTiedän oikeasta elämästä yhden tyypin, jolle kerran unessa esiteltiin tyttölapsi, joka oli kasvanut toisella planeetalla. Tapaamisen aikana hän ymmärsi, että taitaa olla tuon tytön biologinen äiti. Minulla ei ole lupaa kertoa koko tapaamista yksityiskohtaisesti, mutta tuolle tuntemalleni ihmiselle) kävi sitten myöhemmin hyvin selväksi ettei kyseessä ollut mikään tavanomainen uni. Hänelle annettiin tieto, että tuollaista on tapahtunut kautta aikojen ja etenkin nyt kun ihmiskunta on suuren päätöksen äärellä, niin on ollut tärkeää varmistaa ihmislajin säilyminen siltä varalta, että tuhoamme itsemme ja tämän planeetan, niin sen jälkeen voidaan tänne lähettää ihmisten jälkeläiset. He ovat saaneet sitten toisella palneetalla tietoista valmennusta siihen miten eletään harmoniassa planeetan kanssa. Ihmeellistä, että nykyihminen on unohtanut tuon tiedon. Tämä planeettamme on kuitenkin elävä olento ja meidän tulisi kunnioittaa kaikkea elämää.\nströsselsön sanoi: ↑ Näytä alkuperäinen viesti\nTuon uskon. Nimimerkkiisi, (joka on melkein sama kuin Sörsselssön) viitaten, katotko telkusta tällä hetkellä kenties Uuno Turhapuroa? Mä katon..\nKutsuit laboratoriomenetelmää alkeelliseksi. Pidätkö sitä myöskin liian mekaanisena tai teollisena tapana josta puutuu sielukkuus, eettisyys, kauneus ja inhimillisen olemuksen kunnioitus?\nEn tiedä millä teknologian tasolla ET geenimuokkauksiaan aikoinaan toteutti. Hucolo kanavointiryhmä väittää että ET tarjoaa tänä päivänä halukkaille geeniparannuksia. Käytetty teknologia on aika uutta heillekin:\nThe upgrade is done via transdimensional technologies. The process goes through the holographic creation of hybrid stem cells in your brain which are then materialized and infuse new genomic sequences into your genome. Your genome will receive a certain percent of galactic DNA. The process is done in stages while monitoring your response after each infusion. The upgrade may involve side effects but usually is beneficial for overall health and psychic abilities.\nTässähän on kyse vasta kehosta ja mahdollisesti yksilömielen kyvyistä, eli sielun käyttövälineestä. Jotkut ET rodut lisääntyvät kloonaamalla kehonsa.\nSielu ja tietoisuus onkin sitten jo asia erikseen.\nTuo kommentti nyt ei ollut minulle suunnattu, mutta oletko liittynyt tuohon, tai pyytänyt heiltä tuota geeniparannusta? Ihan mielenkiinnosta vain... tai tiedätkö ketään henk- koht. joka olisi?\nVastaus kolmeen kysymykseesi on sama ei. Heillä on facebook ryhmät, ja sitä kautta voit kysellä asiasta. Muistaakseni ryhmät vaativat jäsenyyden ryhmässä ennen kirjoittelumahdollisuuksia.\nJoo... jotenkin olen aina vierastanut noita "liity ensin meihin, niin sitten saat" juttuja. Pitää kyllä joskus paremmalla ajalla lueskella lisää tuosta aiheesta heidän sivuiltaan, että mistä siinä on oikeasti kyse.\nPidän mahdollisena että täällä käyvät kosmiset vierailijat muokkaavat ja ovat muokanneet meitä, eli lähinnä avaruuspukujamme paremmiksi, meidän teknologiaamme edistyneenmmän teknologian keinoin. Se ei kuitenkaan muuta uskomustani siitä, että sekä he että me olemme fyysisesti rakentuneet tähtipölystä. Tuon tähtipölyn takana eivät ole ET:t, vaan kaiken Luoja, Alkulähde, jonka Voima ja Henki virtaa meissä kaikissa tähtipölystä tehdyissä olennoissa. Se sama alkuvoima ja elämänenergia tekee mahdolliseksi niin heidän kuin meidänkin elämämme. Väitän että Alkulähteen Luojavoimaan verrattuna ET:illä on älyttömän alkeellisia laboratorioita ja koeputkia.\nKaikesta vastaavat paljon suuremmat voimat kuin he ja heidän kokeensa ja projektinsa. Olemmehan joka tapauksessa yhtä myös sen laboratoriossa hääräävän ET:n kanssa ilman dna-muokkauksia ja muuta vastaavaa leikkimistä. Myös koeputket ovat materiaa, ja kaikki materia on tähtipölyä.


EveR Fit : Method Putkistoa ja poseerausta\nPilatekset, venyttelyt, joogat sun muut ovat olleet aina lajeja, jotka eivät maistu ja vuosien saatossa kehonhallinnan harjoituttaminen on jäänyt vähäiseksi. Ohjasin jossain vaiheessa viikottain syvävenyttelyä ja syväjumppaa. Silloin tuli keskityttyä hartaasti syviin lihaksiin, kehon kireyksiin ja oikeanlaiseen hengitystekniikkaan. Tasan tarkkaan vain niiden tuntien ajan. Kehonhuolto on ollut minulle aina kuin hammaslangan käyttö. Tiedän, että pitäisi, mutta ei sitten kuitenkaan tule tehtyä asialle mitään. Vaikka sitä kehonhallintaa tarvitaan lajissa kuin lajissa ja päivittäisissä askareissa. Vaan niin sitä on aina uskotellut itselleen, että kyllähän se puoli on aivan kunnossa, kun olen sentään ratsastanut, lumilautaillut, nyrkkeillyt, remponut kuntosalilla... Kyllähän ne siellä aktivoituvat, ei kai niitä nyt enää tarvitse erikseen harjoittaa.. Eihän?\nTunti alkoi 7.45. Meitä oli pieni ryhmä. Hilauduin tottumuksesta takariviin, kuten aina silloin, kun olen keltanokkana jossain. Näin tietenkin sieluni silmin itseni räveltämässä ja sätkimässä matolla. Pallo jatkuvasti karkuteillä. Juomapullo kumossa... Kyllä, takarivi on turvallinen valinta ja sinne jäin!\nTaustalla soi vain vaimeasti musiikki, sali oli lämpötilaltaan juuri sopiva. Pystyin keskittymään täydellisesti omaan tekemiseeni. Pienillä asentomuutoksilla ja tietoisella lihasten aktivoinnilla sai uskomattomia tuntemuksia aikaan. Enkä edes lähde puimaan hengityksen merkitystä tässä asiassa. Sillä todella on merkitystä, missä vaiheessa ja miten hengittää, oli sitten kuntosalilla tai lattialla vaakatasossa. Oli miten oli - kaikki ennakkoasenteeni ja mielikuvani kehonhallinnan tylsyydestä karisivat saman tien. Ei siinä tylsistyä ehtinyt, kun jatkuvasti paikansi jotain uutta ja asentoa sai koko ajan kehittää ja muokata. Ja kun se syvien lihasten aktivointi ei ole vain sitä, että vedetään napaa kohti selkärankaa. Kyllä sai rentouttaa lihaksen sieltä ja aktivoida toisen täältä, muuttaa hengityksen kulkusuuntaa, venkslata ja puhista, että sai paketin toimimaan oikeassa järjestyksessä. Reilu tunti hujahti aivan siivillä!\nElinalla on ihanan rauhallinen, mutta energinen ja varma tyyli ohjata. Ohjausotteissa tuntuu ja kuuluu vankka ammattitaito - ei siis ihme, että hänet valittiin vuoden Method Putkisto-ohjaajaksi! Kun asento vinksotti hiemankaan tai hengitys rytmittyi väärällä tavalla, tuli korjaava ote. Tunnilla tuli koettua monta ahaa-elämystä, löydettyä (pelottavan) monta kireää kohtaa ja rentouduttua. Tunnin loppuvaiheilla päätä alkoi hieman särkeä ja olo muuttui etovaksi. Koitin juoda koko ajan runsaasti vettä, sillä arvelin, että punttijuntin elimistö saattaisikin mennä tällaisesta yllättävästä tietoisuudesta ja venytyksestä ja vanutuksesta ja hengittelystä shokkiin. Kyllä ne jumit lähtivät avautumaan ja katkeileva hengitys alkoi soljua loppua kohti eri tavalla.\nTunnin jälkeen vaihdettiin vielä muutama sananen ja sain hyviä vinkkejä harjoitteita ajatellen. Myös kotiläksyjä on luvassa! Kiitos, Elina! Otan Method Putkisto-harjoitteet todellakin osaksi treeniohjelmaani. Tämän kirjoittajan kehonhallinta on syksyn kisoissa aivan omaa luokkaansa! No, niin ainakin kovasti uhoan tässä vaiheessa. ;)\nPäivän ohjelmassa oli minulle sopivimman etuposeerauksen metsästys. Heidi oli tulostanut Anna Virmajoen asentoja ja niitä kieli keskellä suuta matkiessa työntelin painoa puolelta toiselle. Jotenkin asennoissa oli koko ajan luonnoton könötys tai sitten näytin pitkästyneeltä, käyrältä, ylitaipuneelta, laiskalta, pönäkältä, pyjamabanaanilta.. Kunnes sitten viimeisillä treeniminuuteilla jossain napsahti, ja luonteva ja toimiva tapa poseerata löytyi! Jes! Nyt kun vielä saisin saman poseerauksen toistettua joka kerta ja lyötyä käden oikeaan kohtaan lanteelle. Ja kun vielä saisi kuvankin siitä könötyksestä. Ai että. Oltaisiin jo voiton puolella! Vielähän tuo puuha on jotenkin surkuhupaisan näköistä. Tulisi varmasti hyvin mainosta, jos kuvaisin sitä koikkelehtimista. Olisi naurunappulassa, riemurasiassa ja muualla varmaan ensitilassa kuvamateriaalia.Nahkaisilla korkokengillä liukastelu oikein imarteli lavaesiintymistäni...\nLähettänyt Laura Eveliina klo 8.13\nTunnisteet: kehonhuolto, Method Putkisto, syvät lihakset


Suomi haluaa vapaaehtoista konfliktimineraalikaupan sääntelyä | Maailma.net\nSuomi haluaa vapaaehtoista konfliktimineraalikaupan sääntelyä\nSuomalaisjärjestöt muistuttavat, että ihmisoikeuksien kunnioittaminen ei voi olla vapaaehtoista. EU:n on määrä päättää sääntelystä ensi vuonna.\n(Kuva: Responsible Sourcing Network / cc 2.0)\nTeija Laakso Maailma.net 4.11.2015\nEU päättää todennäköisesti ensi vuonna siitä, miten säädellä niin sanottujen konfliktimineraalien kauppaa. Aihe on ollut tapetilla vuosia, mutta kaikki vaihtoehdot ovat yhä auki, sillä Euroopan parlamentin mielestä konfliktimineraalikauppaan osallistuvien yritysten pitäisi noudattaa sitovia sääntöjä, komissio taas haluaisi vapaaehtoisuuteen perustuvan järjestelyn.\nNeuvotteluihin osallistuvat myös EU:n jäsenmaat, joiden muodostama neuvosto yrittää saada kuluvana syksynä aikaan yhteisen kannan asiaan. Sen jälkeen kolmikon on tarkoitus neuvotella yhdessä, kertoo Suomen ulkoministeriön markkinoillepääsy-yksikön päällikkö Marjut Akola.\nSuomi on toistaiseksi kannattanut konfliktimineraalien kaupan sääntelyä vapaaehtoisen mallin mukaan. Kansalaisjärjestöt taas haluaisivat europarlamentin tavoin sitovia sääntöjä. Ne jättivät viime viikolla ulkomaankauppa- ja kehitysministeri Lenita Toivakalle (kok) kirjeen (pdf), jossa muistutetaan, ettei ihmisoikeuksien kunnioittaminen voi olla vapaaehtoista.\n"Vapaaehtoisuuteen perustuva järjestelmä on käytännössä osoittautunut tehottomaksi. Suomen tulisikin ottaa kantaa sitovan sääntelyn ja ihmisoikeuksien puolesta tukemalla parlamentin ehdotusta", sanoi Eettisen kaupan puolesta ry:n toiminnanjohtaja Lotta Staffans.\nKaupan arvo yli 123 miljardia euroa\nEhdotettu sääntely koskisi volframia, kultaa, tinaa ja tantaalia, joista valmistetaan esimerkiksi tietokoneita, kännyköitä ja moottoreita. Niiden kaupan globaali arvo on vuosittain yli 123 miljardia euroa, josta EU:n osuus oli noin 16 prosenttia vuonna 2013.\nMineraalien tiedetään rahoittaneen konflikteja ja ihmisoikeusloukkauksia esimerkiksi Keski-Afrikan tasavallassa ja Kolumbiassa. Pahamaineisimpia esimerkkejä on Kongon demokraattinen tasavalta, jossa aseelliset ryhmittymät pitävät hallussaan kaivoksia. Koska EU:n yritysten ei tällä hetkellä tarvitse selvittää ostamiensa mineraalien alkuperää, on mahdollista, että ne tukevat tietämättään väkivaltaisuuksia.\nYhdysvalloissa on jo voimassa laki, joka säätelee konfliktimineraalien hankintaa Afrikan Suurten järvien alueelta. Euroopan komissio ehdotti viime vuonna ratkaisuksi järjestelmää, jossa mineraalien maahantuojat noudattaisivat vapaaehtoisesti niin sanottua huolellisuusvelvoitetta mineraalikaupan haitallisten vaikutusten kitkemiseksi. Ehdotus ei kelvannut parlamentille, jonka viimekeväisen kannan mukaan sääntelyn ei pitäisi olla vapaaehtoista, ja sen tulisi koskea maahantuojien lisäksi myös konfliktimineraaleja sisältäviä tuotteita valmistavia yrityksiä, kuten kännykkä- ja autovalmistajia.\nParlamentin ehdotuksessa raaka-aineita tuovat yritykset joutuisivat tunnistamaan konfliktimineraalien kauppaan liittyvät riskit, vähentämään niitä, raportoimaan toimistaan ja alistamaan ne kolmannen osapuolen tarkasteltaviksi. Raaka-aineita hyödyntäville yrityksille sääntely olisi hieman kevyempää.\n"Esitys ei vaadi, että mineraalien on oltava sataprosenttisesti konfliktivapaita vaan että yrityksillä on prosessi, jossa riskejä yritetään minimoida. Näin vältetään se, että yritykset eivät vain lähde jostakin maasta pois", kertoo toiminnanjohtaja Sonja Vartiala Finnwatch-järjestöstä, joka on sitovan sääntelyn kannalla.\nSuomi hyötyisi sääntelystä\nSuomi neuvottelee neuvostossa asiasta toistaiseksi komission vapaaehtoisuuteen perustuvan ehdotuksen pohjalta.\n"Vapaaehtoinen järjestelmä on kannustava, ja se edistää mineraalien ja metallien laillista ja vastuullista hankintaa konfliktialueilta. Järjestelmän on oltava toimiva myös yritysten näkökulmasta, eikä se saa asettaa niille liian suurta hallinnollista taakkaa", sanoo ulkoministeriön Marjut Akola.\nHänen mukaansa vapaaehtoisuuden puolesta puhuu myös se, että moni yritys soveltaa jo valmiiksi vapaaehtoisesti huolellisuusvelvoitetta.\nVapaaehtoisuutta kannattaa ihmisoikeusjärjestö Amnesty Internationalin tietojen mukaan myös ainakin 11 muuta EU-maata. Saksa, Ruotsi ja Portugali sen sijaan ovat ilmaisseet kiinnostuksensa sitovaa sääntelyä kohtaan.\nSonja Vartialan mielestä Suomen kannoissa kyse ideologisesta suhtautumisesta sääntelyyn sekä Elinkeinoelämän keskusliiton (EK) kantojen seuraamisesta, EK kun on ollut huolissaan sääntelyn vaikutuksista pk-yrityksiin. Vartiala kuitenkin muistuttaa, että raskaimmat velvoitteet lankeaisivat Applen ja Microsoftin kaltaisille isoille raaka-aineiden maahantuojille, mistä taas pienemmät yritykset hyötyisivät.\nVartialan mukaan myöskään väite siitä, että yritykset olisivat jo mukana vapaaehtoisissa aloitteissa, ei pidä paikkaansa. Esimerkiksi komission oman selvityksen mukaan 93 prosenttia konfliktimineraalikauppaan osallistuvista EU:n yrityksistä ei käsittele asiaa linjauksissaan tai vuosiraporteissaan.\nHän muistuttaa, että Suomi on Euroopan suurin kullantuottaja ja se hyötyisi mineraalilainsäädännöstä.\n"On aika hölmöä, että Suomi vastustaa sitä, että kilpailijat, kuten Filippiinit tai Kongo, joutuisivat selvittämään, mistä kulta tulee."\nYritysvastuu politiikkaEUkonfliktikauppayhtiöt Suomi Amnesty InternationalEettisen kaupan puolesta ryFinnwatch


Muistitko?: Tukala tilanne vierailulla\n- Tuliks sä hakemaan mua kotiin?\n- Vietkö sä mut nyt kotiin?\n- Ei mulla ole kuin nää vaatteet päällä, käsilaukku ja radio. Otetaan ne mukaan.\n- Mikset sä vie mua kotiin?\n- Käske Maria hakemaan mut kotiin! En mä tiedä kuka sä olet, käske se hakemaan mut pois täältä.\n- Paljonko pitää rukoilla, että viet mut pois täältä!\nPuoli tuntia tätä taukoamatta. Kun jotain muuta yritti puhua ja jutella, niin oli tunne kuin seinille puhuisi. Lähdin sitten etsimään hoitajaa, jolle minulla oli asiaa. Äitini tarrasi käsivarteeni kiinni tiukasti ja tuli mukaan. Löysin hoitajan, joka sanoi tulevansa kohta, joten menimme takaisin huoneeseen. Vaistosin, että nyt on tulossa hankala tilanne. Äitini ei päästänyt irti. Istuin tuolille ja pyysin äitiäni istumaan nojatuoliin. Kun hoitaja tuli ja keskustelimme käytännön asioihin liittyen. Pyysin häneltä apua, jotta pääsisin lähtemään pois. Kysyin samalla, että onko äitini ottanut lääkkeensä ja että omaan silmääni vaikuttaa siltä, että rauhoittavaa olisi nyt hyvä antaa. Hoitaja vastasi yllättäen, ettei hän tiedä lääkityksestä mitään ja ettei siellä oikein kukaan tiedä. Siis mitä ihmettä!!! Huomenna soitan kyseisen paikan päällikölle ja kysyn lääkityksestä. Kunnallisella puolella kun pääsee näkemään lääkärin kirjoittamat lääkemääräykset.\nPois lähtemiseeni tarvittiin lopulta kaksi hoitajaa, mutta heillä ei ollut keinoja tehdä mitään. Äitini otti tiukan otteen käsivarrestani ja vaikka komensin häntä irrottamaan otteensa, en saanut häntä tottelemaan kuin hetkeksi. Olin jumissa. Hoitajat olivat nuoria ja harjoittelijoita, joilla ei tuntunut olevan kokemusta tällaisista tilanteista. Oli pakko ottaa ohjat omiin käsiin. Napakasti suoritin pienen hämäysliikkeen ja sain äitini kääntymään toiseen suuntaan, jolloin livistin ovelle. Nopeasti naputin ovikoodin ja työnsin oven auki. Painoin ovea tiukasti kiinni ja odotin, että lukko sulkeutuu. Samassa äitini oli jo ovella ja yritti työntää ovea auki. Työnsin ovea kiinni lujasti ja onneksi kuulin sähkölukon napsahtavan kiinni. Näin hoitajat ikkunan takana ja näytin heille peukaloa ja nyökkäsin, että kaikki ok.\nKaikki ei ole todellakaan ole ok. Viimeksi tällaisen tilanteen jälkeen kävi ilmi, ettei lääkkeitä olekaan otettu ja sitten seurasi se agressiivinen käytös ja ambulanssin soittaminen jne... Toivottavasti saan estettyä tämän kaiken tällä kertaa.\nLähettänyt Marianneli klo 21.15\nTunnisteet: agressiivisuus, alzheimerin tauti, käytöshäiriöt


Kaliumdikromaatti: syyskuuta 2012\nÄidin pieni apulainen\nSain isoäidin neliöistä riittävästi rohkeutta virkkaamiseen. Vihdoinkin. Päätin siis aloittaa jo pitkään himoitsemani maton virkkaamisen. Ohjeena totta kai, kaikille tuttu, Kauhavan Kangasaitan Juhannusruusu (pdf). Trikookudetta mattoon tuli hankittua Poppelista 2,3kg, mutta nyt alkaa vaikuttamaan siltä, että ei ehkä riitä...\nYllättäen vyyhtiä keriessä ja virkatessa olen aina saanut apua neidiltä, jolla on aina omat koukut mukanaan. Ja totta kai apurin piti päästä mukaan kuviinkin - kissatalouden sääntö nro 1: jos laitat jotain uutta lattialle, sen päälle pitää heti mennä istumaan.\nJa miten voi olla noin omahyväinen ilme?\nOlen toki tehnyt muutakin kuin kiusannut kissaa. Tulipas viime viikolla neulottua ex-pomolle sukat.\nLanka: 7 veljestä.\nMenekki: alle 150g\nOhje: Novitan Sukkalehti, Perussukat 7 veljestä\nLähettänyt Ennis klo 9.58 3 kommenttia:\nTunnisteet: keskeneräiset, kissa, matto, neulominen, sukat, valmiit, virkkaus\nOlen tunkenut itseni taas Kansalaisopistolle erilaisille kursseille. Rakastan käsillä tekemistä ja on ihanaa päästä kokeilemaan erilaisia tekniikoita. Tänä syksynä olen väsäämässä keramiikka, nypläämässä Anopin kanssa sekä tutustumassa hopeasaven saloihin. <3\nKaikista ihanista kursseista on alkanut vasta keramiikkakurssi. Muut kurssit ovatkin lyhyempiä (muutamana viikonloppuna), keramiikkaa on säännöllisesti joka viikko ja se jatkuu myös kevään puolella. Keramiikkaa on mennyt nyt 3 kertaa - kuvat on otettu toisen kerran töistä.\nMateriaaliin tutustumistyönä tehtiin kukkopilli.\nTai no - eihän tuo kukko ole, mikälie pönttö tirppa. Lajintunnistus on hivenen haastavaa...\nTämä toveri soi mollipainotteisesti.\nKäytettynä savena Raku.\nIntohimona napit ja korut.\nSäännöllinen koko on aikaansaatu piparimuotin avulla.\nRaku-savesta tehtyihin nappeihin on kaulittu pitsikuvio. Luvassa on myös kasvikuvioista keramiikkaa.\nTarkoituksena olisi käyttää näihin vielä enkoopia (engobe -> raakapolton aikana käytettävä väripigmentillistä keraamista lientä) ja lasitetta, jotta kuvio nousisi värityksen avulla paremmin esiin.\nEn malta odottaa ensi viikkoon. Olen rakastunut saveen. Olen käyttänyt lähinnä raku-savea, sillä pidän sen karkeudesta, mutta odottaa minua vielä 10 kiloa erittäin sileää ja vaaleaa dreija-saveakin. <3\nLähettänyt Ennis klo 21.07 Ei kommentteja:\nTunnisteet: kansalaisopisto, keramiikka, keskeneräiset, korut\nMaailman helpoin pitsipipo\nYstävä kaipasi pipoa. Kesken luennon ja tehokkaan neulomisen vierestä kuului supatusta, että voisiko pipoon (jota juuri neuloin) saada jotain reikiä. No tehdään sitten jotain yksinkertaista pitsiä. Kiitos äkillisen pitsin keksimisen, meni luento ja läksyjen tehtävänannot ohi, mutta syntyi hauska nyppy-reikä-pipo maailman yksinkertaisimmalla pitsillä.\nTällaiseen pitsiin lienee internet täynnä ohjeita, mutta kirjoitanpas sen itsekin ylös, jos tästä jollekulle toiselle voisi jotain iloa olla.\nLankana toimi Novitan Tiina, menekki n. 1 kerä. Tiinan ihastuttavan olomuodon takia pitsiin syntyi nyppyjä ilman, että niitä tarvitsi mitenkään erityisesti tehdä.\nSilmukkamäärän olisi suotavaa olla neljällä jaollinen. Tai sitten joutuu muuttamaan resorireunaa hieman.\nOHJE MAAILMAN HELPOIMPAAN PITSIPIPOON\nLanka: Novita Tiina\nSilmukoita aloittaessa: 76\nNeulo 2o2n resoria haluttu senttimäärä. Mallipipossa n. 4cm.\nJaa viimeisellä 2o2n kerroksella silmukkamäärä neljällä ja laita silmukkamerkit.\nTee resorireunan jälkeen yksi kerros sileää. Lisää kerroksen aikana jokaisen silmukkamerkin kohdalla 1 silmukka (yhteensä kerroksella siis 4 silmukkaa lisää) neulomalla sama silmukka kahdesti oikein. Voit poistaa silmukkamerkit kerroksen aloitussilmukkamerkkiä lukuunottamatta. Silmukoita on nyt 80.\nAloita pitsi. Pitsin malli on yksinkertainen: ensimmäinen kerros koostuu vain langankierroista ja kavennuksista (nosta 1s puikolle, neulo seuraava s, vedä ensimmäinen s neulotun silmukan yli). Yhtä pitsikerrosta seuraa aina kerros sileää neuletta.\nNeulo pitsiä n. 17cm. Viimeisellä pitsikierroksella (sileää) voi lisätä taas neljännessilmukkamerkit (20s välein) avuksi kavennuksia varten.\nKavennukset tehdään joka toisella kerroksella, kaikki kerrokset ovat sileää neuletta. Joka kerroksella kavennetaan yhteensä 8 s. Silmukkamerkki jää aina kavennusten väliin (ks. kuvio). Kavenna, kunnes jäljellä on 8s. Pujota lanka silmukoiden välistä ja päättele.\nKiitokset urhealle mallille!\nLähettänyt Ennis klo 15.24 1 kommentti:\nTunnisteet: neulominen, ohjeet, pipot\nTämä kortti kuuluu oikeastaan samaan kategoriaan edellisen postaukseni kanssa - kortteja lapsille ja lapsenmielisille. Ajattelin kuitenkin osallistua tällä P*skarteluhaasteeseen, joten siksi erillinen postaus. Haasteen aiheena on tällä kertaa "aakkostarrat, kirjaintarrat, tarrat, joissa on kirjaimia". Kirjainten - sanojen - tuottamiseen hyödynsin dymoa.\nTämä kortti on hyvissä ajoin tehty synttärikortti kummipojalle <3\nLähettänyt Ennis klo 10.19 3 kommenttia:\nTunnisteet: haasteet, kortit, leimasimet, p*skis\nKortteja lapsille ja lapsenmielisille\nOlen edelleenkin melkoisen ihastunut FinnStamperiin. En ole vielä niin paljoa harrastellut leimasinten parissa, että osaisin kunnolla sanoa ovatko FS:n leimasimet oikeasti laadukkaita, mutta minulle ne toimivat ainakin todella hyvin. FS:n omien akryylileimasinten valikoima on melkoisen hyvä, hinnat eivät ole kovinkaan pahoja ja leimasimet tulevat nopeasti kirjeessä. Tykkään. Tällä kertaa tilauksen joukossa oli yllärileimasinkin.\nTilauksen tärkeimpiin tuotteisiin kuului nalleleimasin. Tunnen hyvin vähän lapsia, mutta kaipa tuntemilleni kolmelle muksulle pitää myös joskus tehdä kortteja. :)\nNalle on väritetty akvarellikynillä. Olen vihdoinkin iloinen, että löysin jonkun tavan käyttää leivospapereita - tähän asti olen vain hillonnut niitä laatikossa osaamatta käyttää.\nTämä kortti oikeastaan ei mene edes lapselle, vaan hyvälle ystävälle synttärikortiksi - taitaa kuulua sitten niihin lapsenmielisiin ihmisiin ;). FinnStamperilta tilattu leppis on saanut vähän väriä akvarellikynillä ja silmät hopeatussilla.\nLähettänyt Ennis klo 10.14 Ei kommentteja:\nTunnisteet: kortit, leimasimet\nJa aivan parasta korkeakouluopiskelussa on:\n... kahvinjuominen JAMKO Caféssa\nTämän repeämisen kameralle tallensi Sanna Koo.\nIsoäidin neliöitähän siellä kahvilla taidettiin tällä kertaa päätellä! Suurin osa puretuista neliöistä on nyt virkattu takaisin, mutta vielä on hyyyyvin monta neliötä tekemättä. Ehkäpä neliöt siirtyvät hetkeksi tauolle,jotta pääsee syntymään lisää jämälankanöttösiä virkkuuprojektia varten. :)\nLähettänyt Ennis klo 17.44 2 kommenttia:\nTunnisteet: jämälangat, kasvivärjäys, keskeneräiset, koulu, virkkaus\nPaljon iloa tyhjästä\nJoo-oh. Taannoinen iloni isoäidin neliöistä oli ennen aikaista. Luulin käsittäneeni ohjeet suunnilleen oikein, kunnes minulle kerrottiin miten saisin neliöistä vieläkin siistimpiä. Erinäisistä vastalauseista huolimatta päätin purkaa neliöt ja virkata kaikki uudelleen entistä nätimmällä tyylillä.\nRumalla tavalla olin ehtinyt virkata tarkalleen 43 neliötä. Nyt niistä on enää purkamatta 25, valmiita sieviä neliöitä tämän päivän luennon ja kokousten aikana ehti valmistua 20 kappaletta. Onneksi ystävät auttoivat luennoilla valmiiden vanhojen lappusten purkamisessa. :)\nTällä tahdilla saan huomenissa varmaan kaikki tai ainakin suurimman osan vanhoista lappusista purettua ja virkattua uudelleen. Alkaakin vähän kyllästyttää. Ehkä kohta täytyy pakertaa välillä jotain muuta - neuloa vaikka peukalot keskeneräisiin lapasiin, jotka löytyivät lankakorin pohjalta. :)\nLähettänyt Ennis klo 21.34 2 kommenttia:\nTunnisteet: jämälangat, kasvivärjäys, keskeneräiset, virkkaus\nOlen aina vihannut isoäidin neliöitä. Niissä on vaan jotain aivan käsittämättömän kamalaa ja ällöttävää. Tekopirteää ja teennäistä. Ehkä se on se yleisin värimaailma: riemunkirjava. Liian usein näkyy jämälankanöttösistä koottuja torkkupeittoja, joiden värit eivät sovi yhteen ja silmiin ja sieluun alkaa vain sattumaan liikaa. EIH! Aivan hirveää, kamalaa ja järkyttävää.\nJa mitä minä menen itse tekemään: opettelemaan isoäidin neliöiden virkkaamista. Mahdan olla päästäni vialla.\nTosin tällekin toiminnolle on selityksensä:\n1) Epäilen isoäidin neliöiden olevan helpoimpia mahdollisia virkattavia asioita, joten siitä lienee hyvä aloittaa virkkaamisen opetteleminen. Todelliset tavoitteeni ovat paljon kunnianhimoisempia ja suuruuden hullumpia. Kuten aina.\n2) Minulla on aivan älytön määrä lankoja, pieniä keriä, isoja keriä, jämälankanöttösiä jne, joista pitäisi päästä eroon. Enkä jaksa enää neuloa loputtomasti raidallisia lapasia tai pipoja. Toisekseen osa värjätyistä langoista on rautavihtrillin karhentamia, eikä oikeastaan tuntuisi edes kivalta lapasissa tai pipoissa.\n3) Haluan uskoa (ainakin nyt projektin aloitettuani), että kasvivärjätyistä langoista voisi tullakin ihan nätti isoäidin neliöistä tehty torkkupeitto. Ainakin, kun yrittää pysyä hillityimmissä sävyissä. Päätin käyttää tähän ainoastaan erilaisia ruskean ja vihreän sävyjä - jääkööt keltaiset ja punaiset odottamaan jotain muuta puuhaa.\nTällä hetkellä neliöitä taitaa olla tehtynä 40-50 kappaletta. Ei niistä vieläkään peittoa synny, laskeskelin, että peittoon tarvitsisin ehkä 180 neliötä.. Eli virkattavaa riittää. Onneksi ei taida olla huolta, että langat loppuisi kesken.\nLankoina käytän vuosien saatossa kasviväreillä värjättyjä lankoja. Epäilen, että tummempien sävyjen joukkoon on saattanut lipsahtaa jokin ei-itse-värjättykin nöttönen, mutta ainakin 99% langoista on itse värjätty. Langat ovat pääasiassa 7 veljestä, mutta joukossa on myös Nallea ja jotain muuta satunnaista lankaa, jonka merkistä minulla ei ole enää tietoa.\nVähän odottelen jo innolla, että peitto joskus valmistuu: olisi kiva, jos tästä tulisi edes siedettävän näköinen. Toisaalta... en ole vielä päätellyt yhdenkään tilkun lankoja, ja 180 tilkun päätteleminen ei kutkuta yhtään...\nLähettänyt Ennis klo 11.46 2 kommenttia:\nKuvat, ellei toisin mainita, Ennis / Mr. T.\nEthän käytä kuvia luvatta.\naskartelu blogit ekoilu elämä haasteet hatut huivit häät joulu jämälangat kaavoitus kansalaisopisto kasvivärjäys keramiikka keskeneräiset kesä kevät kierrätys kirjat kissa kortit korut kämmekkäät langat lapaset lasi lasihelmet matto messut myydään neulominen nypläys ohjeet ompelu pipot pääsiäinen ruoka saippua sauna sienet sukat tatting vaatteet valmiit valokuvaus virkkaus


Hätäpäiden kalinaa: Ei taustamusiikkia\nOlen aina jotenkin ihaillut Viktoria Mullovaa. En tiedä miksi, koska en ole viuluviikari itse, enkä osaa asettaa hänen virtuositeettiaan arvoonsa.\nJoka tapauksessa, vaikka en edes jaksa sitä kuunnella alusta loppuun, palaan aina vain uudestaan kuuntelemaan levyä Bach: 6 Solo sonatas & partititas. Ehkä raastavinta ja suoraan kohtikäyvintä musiikkia, jota olen ikinä kuullut.\nLähettänyt IDA klo 22.50


Konebox-verkkokauppa on mennyt konkurssiin? - Pölli tästä\nEtusivu / Blogi / Konebox-verkkokauppa on mennyt konkurssiin?\nRyhdyin ostamaan pesukonetta ja kuivausrumpua hiljattain*. Muistelin, että meillähän on Suomessa verkkokauppa, joka myy myös kodinkoneita.\nFirma taisi olla sellainen keltamusta. Nimi ei vain tullut mieleen sitten millään. Jokin boksi se oli. Robotti heilui sen mainoksissa. Mutta en saanut palautetuksi sen enempää tuntomerkkejä mieleeni.\nSelvä pyy, eiköhän se löydy googlettamalla. Naputtelin hakukoneelle sanat ”pesukone verkkokauppa boksi”.\nTuloksista ei löytynyt mitään sinne päinkään. Kokeilin kaikenlaisia yhdistelmiä.\nEi jälkeäkään kodinkoneita myyvästä verkkokaupasta! Ei hakutuloksia, ei Google-mainoksia. Ei mitään.\nPäättelin, että pulju on mennyt konkurssiin. Sitä sattuu, meillähän on lamakin. Tilasin koneet Gigantista.\nÄllistykseni oli melkoinen, kun joitain päiviä myöhemmin törmäsin Konebox.fi-nimisen yrityksen isoon lehtimainoksen.\nJotenkin olisin vielä voinut käsittää, ettei perinteistä kivijalkaputiikkia löydy netistä. Mutta se on jo kaiken huippu, että kaikesta päätellen keskolaista, vakavissaan perustettua verkkokauppaa ei ainakaan pesukoneen ostaja löytänyt Googlella lainkaan!\nTuoreen tutkimuksen mukaan 89 prosenttia Google-käyttäjistä pysähtyy ensimmäiselle hakutulossivulle. Enemmistö silmäilee siis enintään 10 ensimmäistä hakutulosta ja mahdolliset AdWords-mainokset.\nJos firmasi ei osu ensimmäisen kymmenen hakutuloksen joukkoon, sitä ei ole ostajaehdokkaan näkökulmasta olemassakaan.\nTai oikeastaan tilanne on vielä karumpi. Ensimmäisen sivun ensimmäiseksi noussut hakutulos kaappaa itselleen noin 42 prosenttia liikenteestä. Loput jakavat murusia.\nJos apuasi etsivät eivät löydä luoksesi Googlen avulla, lapioit rahaa ikkunasta ulos joka päivä.\n* Lue juttu Konekauppiaat kilpasilla.\nLähde: Inbound Marketing, Brian Halligan & Dharmesh Shah 2009\nPrevEdellinenSnellman myy kunnon jauhelihaa\nTämä on todellisuutta, joskin valitettavaa. Hieman samaa näkökulmaa asiaan pohdiskelin itsekin kuukausi takaperin kun sauvasekoitinta hain (kts. linkki nimeni takaa). Siinä vaiheessa tosin ei edes juolahtanut mieleeni käydä Koneboxissa koska ei moista liikettä/nimeä missään yhteydessä tullut vastaan.\nTeemaan sopiikin siis varsin hyvin Ylen uutinen kuinka surkea markkinointi kaataa yrityksiä.\nVai oliko se jokin uutinen?\nKerroin aikaisemmassa kommentissani yrityksistäni ostaa pesutorni verkosta:\nEn tuolloin todellakaan löytänyt googlella mitään koneboxia vaikka tein kaikki mahdolliset haut kartoittaakseni verkossa kodinkoneita myyvät firmat.\nEn lue mainoksia. Olen kieltänyt suoramarkkinoinnin. En omista televisiota. En kuuntele radiota. Netistä poistan mainokset adblockilla. Näistä toimista huolimatta näen ihan riittävästi työntömainontaa tietääkseni mitä maailmassa on saatavilla. Kun tiedän tarjonnan olemassaolosta, voin kyllä itse hakea tarvitsemani tiedon. Tai voisin, jos konebox ’vastaisi puhelimeen’.\nItselläni oli juuri vähän samanlainen kokemus. Sain juuri hankituksi uuden lieden sekä astianpesukoneen vanhojen tilalle. Netistä kyllä löytyy tietoa vehkeistä vaikka millä mitalla ja laitteiden vertailukin on aika helppoa\nAsennushommat ei kuitenkaan itseäni kiinnostaneet ja jonkun olisi pitänyt roudat vanhat romutkin kaatopaikalle, enkä halunnut lähteä kiertämään liikeestä toiseen kaatosateessa ja nuhassa.\nJostain syystä missään löytämässäni nettikaupassa ei tarjota mahdollisuutta ostaa kaikkea kerralla. Aina joko asennat itse tai tilaat jonkun toisen tekemään asennusta tms. tai että palvelut ovat tulossa ”pian”. Romujen kierrätys useimmiten onnistuu. Halusin palvelua kuitenkin heti.\nHelpoin tapa ostaa kaikki kerralla asennuksineen ja romujen kierrättämisineen oli soittaa puhelimella liikeestä toiseen, kunnes tilaus lähti ensimmäiseen liikeeseen, joka ehti vastata puhelimeen riittävän nopeasti. Maksunkin he saivat saman tien kun lasku vain kolahti sähköpostiin.\nKyllä minun Googleni löytää esim hakusanoilla ”kodinkone nettikauppa” Koneboxin ihan hakutulosten käskipaikalta. Huhu konkurssista lienee siis enneaikaista.\n@sivustahuutaja, olet vähän peijakkaan vaikea asiakas 😉 Olisit nyt edes sen verran armollinen, että ottaisit adblokkerisi pois päältä siksi aikaa, kun googletat ostoaikeissa. Vai oletko niin periaatteen henkilö, että mielestäsi hakukonemainoksetkin ovat työntöä?\n@Hannu, oheispalvelujen toimittaminen webbikaupasta ei tosiaan taida olla kovin tavallista. Ehkä sopivan ja luotettavan alihankkijan löytäminen on vaikeaa?\nKonebox kylläkin kertoo asennuksesta näköjään omilla sivuillaan näin:\n”Ostaessasi nettikaupastamme http://www.konebox.fi tuotteita näet heti tuotteen yhteydessä tarjoamamme asennuspalvelut. Voit valita asennuksen esimerkiksi isoille kodinkoneille, televisioille, tietokoneille, sekä kotiteatteri- ja stereolaitteille.”\nMikä lienee todellisuus, en ole kokeillut.\nKun aikanaan kirjoitimme Risto Poutiaisen kirjaa Google-markkinoinnista, hän kertoi vastaavasta (kirjaankin tulleesta) esimerkistä.\nTulostinvalmistaja oletti, että ihmiset etsivät verkosta monitoimilaitteita. No näinhän ei tietenkään ollut.\nTavalliset käyttäjät etsivät printtereitä, skannereita ja fakseja. Joskus ehkä jopa tulostimia.\nTässäkin tapauksessa veikkaan, että hyppy tuonne abstraktimpaan suuntaan (eli kodinkoneisiin) jää haaveeksi. Kun olin etsimässä pesukonetta, eipä käynyt mielessäkään etsiä kodinkoneita.\nTämä ilmiö on erittäin tavallinen. Asiantuntija kuvittelee, että asiakkaat käyttävät alan hienoja käsitteitä tai tuotekategorioiden nimiä yhtä sujuvasti kuin hän itse.\nSiis jos myy pesukoneita, pitäisi tietysti päästä ensimmäiselle sivulle hakusanalla ”pesukone”, ilman mitään lisämääreitä. Aivan sama, myykö niitä kellarissa tai netissä.\nAinakin minä haen aina ensimmäisenä hakuna kaikkein yksinkertaisinta ja mielestäni loogisinta hakusanaa.\nEsimerkkinä jos haen kuntosalia yleensä, haen sanalla ”kuntosali”. Jos haen sitä Turusta, haen sanoilla ”kuntosali turku”.\nKuntosaliyrittäjälle on mahdollisesti eduksi olla näissä hakutuloksissa ensimmäisellä sivulla.\nTajusin vasta jokin aika sitten, että olin totaalisesti unohtanut optimoinnista yhden alamme perussanan, ”jumppa”. Tuota ihmiset käyttävät, kun hakevat ryhmäliikuntatunteja. Meille alalla oleville sana kuulostaa vähän wanhanaikaiselta, joten siksi sen olin unohtanut, vaikka pidänkin sanaa hyvänä.\nJumppa-hakusanalla emme vielä ole etusivulla, tuskin edes samassa kirjassa. Eiköhän sekin sieltä kuitenkin nouse hiljalleen kohti ensimmäistä sivua.\nSami, tapasi mukaan osut taas olennaiseen!\nOnhan se selvä, ettei ratkaisua etsivä asiakas tavallisesti pohdi, mistä kanavasta hänen pitäisi apua löytää.\nTuo ”jumppa” on muuten mainio esimerkki siitä, miten ammattilaisen näkökulma poikkeaa aina väkisinkin hiukan asiakkaiden aatoksista.\nKun puhutaan hakusanamainonnasta, suurempi ongelma verkkokaupalle voi olla liian laaja näkyvyys hakusanoilla.\nSilloin palaa kasoittain rahaa mainontaan täysin epärelevanteilla hakulauseilla, jotka AdWords on tulkinnut jotenkin hakusanakohdistuksen ”siemensanaan” liittyviksi. Tämä on riski erityisesti Koneboxin kaltaiselle puljulle, jonka strategian keskiössä on hintakilpailu.\nMoni AdWords-mainontaa tekevä ei tiedä, että ilman tarkennuksia mainos näkyy kaikenlaisella sanastolla, joka liittyy vähänkin AdWordsiin syötettyihin sanoihin. Koneboxin kuvitteelliset mainokset saattaisivat siis näkyä mm. ”kissa boksia”, DVD/CD-bokseja, Koneen hissejä tai The Box -elokuvaa haettaessa.\nTosin hyvään nettimarkkinointiin kuuluu huolellinen avainsanatutkimus. Sellainen voisi paljastaa sopivia täsmällisempiä kohdistuksia hakulauseille, joihin sisältyy termejä kuten ”pesukone” ja ”verkkokauppa boksi” yms.\nArttu, hyvä kommentti!\nEräs teollisuuden raskaisiin koneisiin vaihteistoja myyvä asiakkaamme kärsi juuri mainitsemastasi ilmiöstä aikanaan. Kävi ilmi, että heidän AdWords-mainoksiaan klikkailivat mopojaan (välityksiä) virittävät pojat.\nGoogle AdWords -hakusanoihin lisättiin kieltosanoja, jotka liittyivät mopojen virittelyyn. Sen jälkeen mainokset näkyivät enää niille, jotka eivät mättäneet hakutermeiksi moposanastoa. Rahaa säästyi ja perille löysivät enää oikeat teollisuusasiakkaat.\nKonebox näköjään löytyy, jos sattuu käyttämään nimenomaan termiä ”nettikauppa”. Itselleni ei ainakaan tuo ole mitenkään perusilmaisu. Ennemmin etsisin verkkokauppaa.\nhakukonemielessä ei ehkä ole hirveän hyvä pysyttäytyä jossakin omassa termissä ja olettaa, että jos asiakkaat haluavat löytää niin he käyttäisivät juuri sitä yrityksen käyttämää termiä ja oikeassa muodossa vielä. Pelkkään hakukoneoptimointiin kun ei tarvitsisi laittaa euroakaan, hieman viitseliäisyyttä lähinnä.\nTuntuu vähän siltä, että hakukoneoptimointi on mille tahansa bisnekselle, varsinkin verkkobisnekselle, keskeisin osa verkkosivujen luomisessa.\nvaikka onhan se tietysti kiva myös tehdä hienoja liikkuvia juttuja flashillä 🙂\nTämä on toinen hyvä esimerkki samasta asiasta, josta juuri kommentoin Pekalle. Nettikauppa saattaa olla markkinoijalle itselleen aivan itsestään selvä termi. Mutta en minäkään sitä olisi hoksannut käyttää.\nVoinemme siis päätellä, että joko a) käytämme enemmistöstä poikkeavia hakutermejä tai b) markkinoija ei ole selvittänyt, millaisia hakusanoja heidän asiakkaansa todellisuudessa käyttävät.\n@ Pekka Sahlsten: adblockini päästää läpi googlen mainokset. Ne kun saattavat joskus olla relevantteja.\nSanoisin itseäni myös helpoksi asiakkaaksi. Tarvitsen ostopäätökseeni vain tietoa ja pari testitulosta tai vastaava. Noiden tarjoamisen kustannus on myyjälle olematon verrattuna mainontaan tai suoramyyntiin. Kaiken kukkuraksi ylivoimaisen ostoksen tehtyäni laulan hoosiannaa verkossa ja ystäväpiirissa. Olen myyjän unelma-asiakas! (Huonot tuotteet ja kauppiaat ristiinnaulaan julkisesti , mutta se on markkinataloutta)\nTuossa ”kodinkone” vs. ”pesukone” hakusanoissa kannattaa aina huomioida myös kirjoitusvirheet ”pesu kone”. Jossain oli juttua että verkkokauppassa tulee olla oikoluettua tekstiä – totta, kunhan sallii muutaman kirjoitusvirheen niihin hakusanoihin…\nMieleeni tuli tarina gurumarkkinoinnista:\nOlin abiturientti, kun kotiini tuli pyytämättä ”Haku”-niminen lehti joka ilmestyy kerran vuodessa. Yli 50-sivuonen lehti sisälsi informaatiota aloista joille voi hakea lukion jälkeen sekä valmennuskursseista. Luin sitä pitkään ennen kuin tajusin että se oli todellisuudessa Valmennuskeskuksen esite. Joka tapauksessa se vakuutti minut siitä, että tarvitsen valmennuskurssin.\nHain googlesta tietoa valmennuskursseista haluamalleni alalle kotipaikkakunnallani. Valmennuskeskus ilmestyi hakutulosten kärkeen ja sen lisäksi pari pientä kilpailijaa. Mitään suuria järjestäjiä, kuten Huippuvalmennusta tai Eximiaa ei ensimmäisellä sivulla näkynyt, joten luulin Valmennuskeskuksen olevan ainoa vakavasti otettava järjestäjä (todellisuudessa edellämainitut kilpailijat olisivat myös olleet varteenotettavia vaihtoehtoja).\nOtin oitis yhteyttä Valmennuskeskukseen ja tilasin kalleimman mahdollisen kurssin (joka muuten maksaa 60 prosenttia enemmän kuin toiseksi kallein), hintahan on laadun tae.\nKilpailijoiden olemassaolo paljastui minulle, kun niiden parisivuiset lehdykät tipahtivat postilaatikostani huhtikuussa. Valmennuskeskuksen kurssi oli silloin jo alkanut, ja Haku-lehtikin oli saapunut jo syksyllä.\nVille, kiitos mainiosta esimerkistä! Karu on tuossakin kertomassasi tapauksessa yrityksellä, joka ei näy verkossa kunnolla.\nSieltä pitäisi sitä paitsi löytyä heti ekalta hakutulossivulta – muuten kaupan todennäköisyys romahtaa. Nykyisin kun hakukoneen käyttäjistä vain yksi kymmenestä vaivautuu silmäilemään ensimmäistä hakutulossivua kauemmaksi.\nKävi muuten itselleni juuri täysin sama juttu: pitäisi ostaa uusi jääkaappi ja muistin tämän Keskon avaaman verkkokaupan mutta nimi ei tullut millään ilveellä mieleen. Itseasiassa tämä sivu oli ensimmäinen mistä nimen löysin (Googlen hakusanoilla verkkokauppa kodinkoneet).


Hempeät hepeneet, hessaset hetaleet: Ihan ensimmäiset "kukkapyllyfarkut" ja syksyn luetut kirjat\nKuten luonnosta näkyy, on nämä kuvat otettu jo vähän aikaisemmin syksyllä. Taisi olla lokakuuta tai marraskuun alussa tämä aurinkoinen päivä, jolloin luontokin oli vielä ihan vihreänä.\nTässä on yksi tämän syksyn lemppariasuistani. Harsohihainen viskoosisifonkipaita ja ikivanhat farkkuni niiltä vuosilta, jolloin olin vasta reilu kolmikymppinen.\nEpäilen, etten ole koskaan vielä esitellyt näitä teille. Nämä ovat ne kaikkein ensimmäisimmät "kukkapyllyfarkkuni", kuten tyttäreni tokaluokkalaisena risti ne. Nämä ovat ensimmäinen työtehtävä, jonka kiikutin vasta-aloittaneeseen Remakeen noin 12 vuotta sitten. Lempifarkkuni olivat haaroista puhkikuluneet enkä raaskinut heittää niitä pois. Minulla oli visio ja kun luin lehdestä ompelimosta, joka ajatuksena oli luoda uutta kierrätysmateriaalista, päätin toteuttaa visioni. Tyttäreni kauhistui, aioinko tosiaan käyttää noita koulussa. Oppilaathan alkaisivat kutsua minua "kukkapyllyopeksi". Mikä kauhea kohtalo tokaluokkalaisen mielestä. Siis silloin jo olin nolo äiti. Tänä päivänä lapseni sanovat, että olen ihan cringe. Tai siis "krin-ge" 😂\nMyöhemmin olen teettänyt useatkin näyttävät pyllypaikkaukset, mutta ne ovat sitten jo hyvän idean uustuotantoa ja kopioita. Nämä ovat minulle rakkaimmat: sekä mukavimmat farkut jalassa että paikkauksena onnistuneimmat. Toiset kukkapyllyfarkut olen esittelyt täällä ja Feeniks nousee tuhkasta -farkut täällä.\nJeans // Les Temps des Cerises / remade by Remake\nChiffon shirt // Odd Molly\nSneakers // Högl\nTässä vielä Feeniks-farkut kuvattuna tänä syksynä Fiskarsissa. Laukusta kerron seuraavassa postauksessani.\nLopuksi vielä syksyn kirjat. En ole enää saanut aikaiseksi koostetta kuukauden luetuista kirjoista, mutta tässä koko syksyn aikana (syyskuusta marraskuuhun) lukemani ja kuuntelemani kirjat. Erityisen ihastunut olen tällä hetkellä Louise Pennyn pehmodekkareihin, jotka kertovat pienestä Three Pines -kaupungista Montrealin lähellä Quebecissä ja Suretén poliisivoimien ylitarkastajasta ja hänen ryhmästään, jotka selvittävät murhia kaksikielisessä yhteisössä. Kirjat ovat todella mukaansa tempaavia. Ensimmäisen osan luin pari vuotta sitten yhden päivän aikana, koska en malttanut laskea sitä käsistäni. Nyt olen kuunnellut niitä työmatkan aikana äänikirjoina, mutta keksinyt kotonakin kaikkea tekemistä käsilleni, jotta saisin tekosyyn jatkaa kuuntelemista. Sarjasta on vuosi sitten otettu uusi suomenkielinen painos ja sen toinen osa oli vastikään Helsingin Sanomien kirjastossa kuunneltavana.\nMahtavia ovat myös Sujata Masseyn 1920-luvun Mumbaihin liittyvät dekkarit (näistä tulossa oma postaus) sekä uusi tuttavuuteni Richard Osmanin Torstain murhakerho, jonka toinen osa on ilmestynyt vastikään.\nLouise Penny: Three Pines -sarja:\n2. Kylmän kosketus\n3. Kuukausista julmin\nSujata Massey: Bombayn prinssi (Perveen Mistry -sarjan 3. osa)\nS.J. Bennett: Windsorin solmu: Hänen majesteettinsa tutkimuksia 1\nCostello & Richards: Ratkaiseva ristikko (Cherringhamin mysteerit -sarjan 16. osa)\nGisa Pauly: Küstennebel (Mamma Carlotta -sarjan osa 6)\nHansen & Olséni: Strandhotellet (Mord i Falsterbo -sarjan osa 4)\nLähettänyt Sato Ei-Leen klo 16.01\nTunnisteet: farkkutyttö, lempivaate, menneitä muistoja, pehmodekkarin parissa, remakoidut ihanuudet, syysdekkarit, älä heitä pois\nIhan ensimmäiset "kukkapyllyfarkut" ja syksyn luet...


Porin kaupunki - Porin seudulle uusi liikennesuunnitelma\nEtusivu > Uutiset > 2013 > 09 > Porin seudulle uusi liikennesuunnitelma\nPorin seudulle uusi liikennesuunnitelma\n(09.09.2013 11:13 KANHS2 / päivitetty 09.09.2013 11:13 Hirvi Suvi)\nPorin seudun liikenneturvallisuussuunnitelma esitellään yleisötilaisuudessa kaupungintalolla Porin kaupunginvaltuuston salissa torstaina 12.syyskuuta 2013 klo 18 alkaen.\nVarsinais-Suomen ELY-keskus on laatimassa Porin seudun liikenneturvallisuussuunnitelman päivitystyötä yhdessä alueen kuntien kanssa. Liikenneturvallisuussuunnitelmassa laaditaan käytännönläheinen suunnitelma liikenneturvallisuuden parantamiseksi.\nSuunnitelma sisältää kartoituksen liikenneturvallisuuden nykytilanteesta ja ehdotukset liikenneympäristön parantamisesta sekä ehdotukset liikennekoulutuksen ja -tiedotuksen kehittämiseksi. Ideana on liikenneonnettomuuksilta välttyminen ja niiden minimointi.\nSuunnitelma on edennyt luonnosvaiheeseen ja yleisötilaisuudessa esitellään havaittuja kehittämistarpeita sekä toimenpide-ehdotuksia. Yhteistyötahojen edustajat kertovat suunnitelmien taustoista ja ratkaisusuunnitelmista. Yleisöllä on mahdollisuus vaikuttaa esitettäviin ratkaisuihin.\nLiikenneturvallisuussuunnitelman suunnittelualueeseen kuuluvat Porin lisäksi Harjavalta, Huittinen, Kokemäki, Luvia, Merikarvia, Nakkila, Pomarkku ja Ulvila.


Ilmanpuhdistajat (E-PURE ASPRA Air) - DEBUS Druckluft-Vakuumtechnik GmbH\nIlmanpuhdistajat (E-PURE ASPRA Air) DEBUS Druckluft-Vakuumtechnik GmbH\nPysäytä COVID-19-virus ensiluokkaisella suodatuksella!\nSuodatetaan aerosolit ja siten myös koronavirus ilmanpuhdistussuodattimien avulla?\nCOVID-19-koronaviruspandemian puhjettua ensiluokkainen ilmanpuhdistus ilmanpuhdistussuodattimien avulla on tärkeämpää kuin koskaan. Esittelemme tässä kolme innovatiivista suodatinta virusten, esimerkiksi COVID - SARS-CoV-2 -viruksen torjuntaan, jotka pitävät työpaikan tai työtilan asianmukaisesti puhtaana. Jokaisessa suodattimessa on VFA:n patentoitu ASPRA-tekniikka, joka poistaa hengitysilmasta yli 99 % viruksista, bakteereista, hienosta pölystä, sienistä, homeista, hajuista ja kaasuista.\nE-PURE- ja ASPRA Air -ilmanpuhdistussuodattimet ovat plug-and-play-suodattimia, joita on helppo huoltaa ja jotka on suunniteltu teollisuus- ja liiketiloihin. Nämä suodattimet poistavat tehokkaasti suuria pölypitoisuuksia, joten ne soveltuvat erinomaisesti käytettäväksi hitsaustyöpisteissä, jakelukeskuksissa, karjatiloilla, maataloustoiminnoissa sekä teräs-, paperi- tai elintarviketeollisuuden laitoksissa. Liikuteltavaa versiota voidaan käyttää joustavasti, ja se sopii erinomaisesti yksityiskoteihin, toimistoihin, sairaaloihin, urheilukeskuksiin, näyttelyihin, päiväkoteihin tai pienempiin tiloihin.\nCorona-pandemian leviämisen estämiseksi Form AIR -yritys on kehittänyt yhteistyössä VFA:n kanssa E-PURE ASPRA -ilmanpuhdistussuodattimet.\nE-PURE ASPRA -tuotteet ovat yksittäisten laitosten, kuten TNO:n, VITO:n ja ECN:n testaamia. Tulokset vahvistavat, että teknologiamme on erittäin tehokas poistamaan jopa 99 prosenttia kaikista ilmakehän hiukkasista, joiden koko on 0,1-10 mikronia.\nE-PURE ASPRA -ilmanpuhdistussuodattimessa käytetään Aspra-ionisaattoriin perustuvaa puhdistusjärjestelmää, joka poistaa ilmasta viruksia, bakteereja ja pölyhiukkasia johtamalla ne suodattimessa olevan sähkökentän läpi tappaen tai inaktivoiden ne. Nämä virukset, bakteerit sekä hienojakoinen pöly jäävät suodattimeen ja poistuvat pysyvästi ilmasta. Koska kyseessä on suljettu positiivinen ionisaatiojärjestelmä, ilmaan ei muodostu vaarallista otsonia. Järjestelmä on huoltovapaa lukuun ottamatta suodattimen vaihtoa kuuden kuukauden välein, ja sen virrankulutus on alhainen. E-PURE ASPRA -virussuodatinjärjestelmä on jo käytössä kouluissa, päiväkodeissa ja opetusalalla Benelux-maissa.


Miten selvitä lapsen vatsataudista? - Operaatio Äiti\nMeidän perheeseen iski kunnon vatsatauti ja ensimmäistä kertaa myös Topi sai sen. Voitte kuvitella sen onnentunteen, kun 05:20 kuuluu hupsista ja avaat silmäsi karuun todellisuuteen. Tämä olikin sitten ihan ensimmäinen kerta äitiurani aikana, kun pääsin kosketuksiin herra yrjön kanssa.\nHuomasin olleeni ihan hukassa. Miten yrjötautista lasta kuuluu hoitaa? Missä kaikki käytännön vinkit?\nEnsinnäkin jatkuva pyykkirumba on raskasta hommaa pienelle pesukoneelle. Me päätettiin yksinkertaisesti varata samantien taloyhtiön pyykkitupa koko päiväksi ja pestiin likapyykkiä sitä mukaa, kun sitä tuli. Tämän lisäksi pyöri oma kone. Näin haisevat likaiset pyyhkeet yms. eivät päätyneet nurkkiin lojumaan.\nPatjojen ja sohvatyynyjen pesu onkin haastavampaa, joten ne suojattiin jätesäkeillä. Ostin kaupasta mahdollisimman isoja säkkejä ja surutta tungin patjankin sellaisen sisälle. Patja sijoitettiin lattialle television eteen ja sen päälle laitettiin aina puhdas pehmuste. Luin jostakin, että fleece suojaisi parhaiten eikä päästäisi oksuja läpi niin helposti kuin frotee tai puuvilla.\nVäliaikaisen sängyn viereen laitettiin potta ja matala iso vati. Vadin pohjalle kannattaa muuten laskea vettä, koska tällöin huuhteleminen on helpompaa eikä oksennus roiskahda niin pahasti ympäri ämpäri.\nTerveysneuvonnasta sanottiin, että lapselle tulee koko taudin ajan antaa vettä, mehua sekä esimerkiksi apteekista saatavaa juomaa, joka on tarkoitettu oksennustauteihin. Lapsen ei ole hyvä oksentaa pelkkää vatsahappoa, joten sitä nestettä kannattaa tuputtaa, vaikka kaikki tulisikin ulos. Kun oksentaminen loppuu, maitohappobakteerit on hyviä vatsalle.\nPojalla tauti kesti noin 12 tuntia. Ressukka makoili kovassa vatsakivussa ja katsoi leffoja, oksenteli ja välillä pyysi suihkuun. Toisia suihkussa oleminen ja siellä oksentaminen voi helpottaa. Välissä nukkui ja hörppi juomia. Oli aika työlästä äidillekin katsoa pienen miehen tuskaista oloa.\nTäytyy sanoa, että eräänlainen helvettihän tuokin tauti on läpikäytäväksi. Siihen ei oikein auta muu kuin aika. Lääkäriin on turha lähteä, vaikka kuinka rajua oksentaminen olisikin. Muuten tulee tartuttaneeksi muutkin. Toki on tärkeä seurata kuivumisen merkkejä! Jos lapsi pääsee kuivahtamaan, asia on astetta vakavampi. ( Lue lisää hoitoon hakeutumisesta! )\nTaudin jälkeen kannattaa aloittaa kevyesti ruoan kanssa. Nesteet on kuitenkin tärkeintä palauttaa ja esimerkiksi natrium-tasapaino on saattanut järkkyä. Juotavaa ja suolaa maltilla!\nEka tauti takana. Näin meillä mentiin. Ihan vastaavan varalle kysyn teidän vinkkejä vatsatautiin! Mitä tekisit erilailla, kun me? Mitkä ovat hyviä lisäneuvoja? Antaa palaa! Joku muukin voi hyötyä vinkistäsi!\n11.6.2016 klo 22:37\nKiitos! Ja kiitti vinkistä! 😉\n26.5.2016 klo 08:41\nJuomista vain jatkuvasti tarjolle, myös mehujää tai jää(mehu)palojen imeskely voi olla lapselle mieluisaa. Samoin vesimeloni tai kurkku ovat helppoja nesteen lähteitä. Pillimehut myös uppoavat jotenkin.\nPissaamista on hyvä tarkkailla, samoin ihon lämpöä. Jos pissaaminen ”unohtuu” tai iho muuttuu kylmäksi/kylmänkosteaksi, voi ne olla merkkejä kuivumisesta. Juominen ennaltaehkäisee hyvin tätä.\nIkävä tauti, onneksi menee yleensä kuitenkin melko nopeasti ohi.\n11.6.2016 klo 22:36\n26.5.2016 klo 18:08\nmeillä lapsi oksensi päivälläökerran, illalla kerran. sen lisäksi 4 yötä. pelkästään yöt, molemmista päistä tuli. minä annoin koko ajan ruokaa, koska lapsi söi eikä tullut ylös. vitti että oli hirveää. onneksi teihin muihin ei tarttunut? Toivottavasti pysyy poissa 🙂\n3.6.2016 klo 19:56\nMä kävin kans taudin läpi :/ yök\n1.6.2016 klo 11:25\nHyi että muistui lapauuden omat vatsataudit mieleen tästä, mulla se kesti AINA 2-4päivää putkeen ja yleensä vielä korkean kuumeen kanssa ja olinkin ihan ihmeissäni, kun joskus 12-vuotiaana se tähän mennessä viimeisen kerran tuli enkä oksentanut kuin muutaman kerran 😀 Mulle isä juotti aina Jaffaa (en pysty sitä nykyään juomaan ollenkaan kun tulee aina oksennustauti mieleen :D), kun tosiaan ihan kaikki tuli minuuttien sisällä ylös, että saisin edes vähän jostain energiaa. Ja tosiaan puurolla mentiin ensimmäiset päivät oksentamisen loputtua.\nMe juotiin aina sitä lilaa fantaa 😀 sitä ei en kai oo… haha! Hyi! Ei vois enää juoda..\n6.6.2016 klo 19:14\nMeillä pedattiin sänkyyn monta kerrosta pyyhkeitä ja muovipusseja. Eli siis muovipusseja(jätesäkkejä) ja pyyhkeitä muutama kerros, niin jos tulee vahinko sänkyyn niin voi laittaa aina päällimmäiset pesuun. Ei tarvii koko ajan olla petaamassa sänkyä. Ja ottaa illalla valmiiksi yövaatteita valmiiksi pinoiksi, niin sekin etsiminen on yöstä pois. Tässä mun toimivaksi testatut vinkit.\nKiva blogi sulla. ?\nVastaa käyttäjälle Mille Peruuta vastaus


Sisko Savonlahti: Ehkä tänä kesänä kaikki muuttuu - Kirjanmerkkinä lentolippu\nMutta pitääkö täyttää ulkopuolisten odotuksia vai toimia sen mukaan, mitä itse haluaa? Mistä tietää, mitä itse haluaa? Niin paljon kysymyksiä, ja usein houkuttelevimmalta tuntuu huonekasvien pintamullan tarkkailu, ystäville tekstaaminen, sipsidipin sekoittaminen ja makuuasento hintavan vuokra-asunnon parvekkeella.\nGummerus, 2018. 304 sivua.\nÄänikirja 6 h 16 min, lukija Pirjo Heikkilä.\nTätä kirjaa on kehuttu niin paljon, että tartuin siihen hieman pelokkain tuntein. En pettynyt, mutta en vaikuttunutkaan. Fiilikset ovat kirjan päätyttyä vähän kummalliset, enkä ole ihan varma siitä, mitä mieltä kirjasta olen. Kuuntelin kirjaa lenkkeillessä todella mielelläni, joten jollain tasolla siitä pidin, mutta en ehkä kuitenkaan saanut irti ihan hirveästi.\nEhkä tänä kesänä kaikki muuttuu on parhaimmillaan ajankuvana. Se kertoo kolmikymppisen freelance-toimittajan arjesta ja elämästä kaikkine huonoine ja hyvine hetkineen. Tämä tekee kirjasta minulle paikoin puuduttavan. Teksti on hieman päiväkirjamaista ja ajoittain jopa listanomaista kuvausta asioista, esimerkiksi herkuista joista päähenkilö pitää.\nKirjassa ei ole varsinaista juonta. Päähenkilön tavoitteena on saada työ ja poikaystävä, jollain tapaa saada elämä raiteilleen. Miten siihen päästään - vai päästäänkö - se on tämän kirjan sisältö. Siinä sivussa kamppaillaan rahahuolien kanssa ja syödään säännöllisesti sourcream & onion -sipsejä, valkosipulidipillä tietysti.\nOlen itse kolmikymppinen ja ammatiltani toimittaja, joten löydän kirjasta yhtymäkohtia omaan elämääni. Olen ehkä kuitenkin monella elämän osa-alueella hieman liian kaukana, enkä samaistu päähenkilöön ihan niin paljon kuin moni muu. Jos olisin helsinkiläinen, ilman vakityöpaikkaa ja etsisin parisuhdetta, saattaisi Sisko Savonlahden romaani tulla minua vähän lähemmäs. Nyt kirja ja sen päähenkilö jäävät etäisiksi: niin etäisiksi, että en edes muista, mikä päähenkilön nimi oli. En itse asiassa tiedä, sanottiinko sitä kirjassa kertaakaan, ja asia jää hiukan häiritsemään.\nEhkä tänä kesänä kaikki muuttuu toimii hyvin äänikirjana. Pirjo Heikkilä lukee miellyttävällä äänellä ja lakonisella sävyllä: sellaisella sävyllä, jolla kirja on kirjoitettukin. Koska kirja kerrotaan minä-muodossa, tuntuu kuin Pirjo Heikkilä olisi kirjan päähenkilö ja kertoisi elämästään juuri minulle.\nKirjan loppu jättää valjun olon - se vähän kuin lässähtää. Muutoinkin Ehkä tänä kesänä kaikki muuttuu on hyvin tasainen kirja: kovin suuria muutoksia suuntaan tai toiseen siinä ei tule. Se on tasaista elämän kuvausta - ja tasaistahan elämä monesti on. Eri asia kuitenkin on, miten hyvin tasaisen elämän kuvaus toimii romaanina. Minä olisin ehkä kaivannut tähän vähän lisää vaihtelua ja rytmiä.\nKokonaisuutena ihan jees, ja ajankuvana hieno, kuten aluksi sanoinkin. Teos olisi hauska lukea kolmenkymmenenvuoden kuluttua ja muistella silloin, millaista oli elämä vuonna 2018.\nHyviä sanoja -blogin Päivi, joka näkee kirjan sukupolvikokemuksena.\nJatka lukemista -blogin Henna, joka ärsyyntyi kirjan negatiivisuudesta ja päähenkilön huolettomasta elämänasenteesta.\nKirjakko ruispellossa -blogin Mari, joka viihtyi ja ahdistui sopivassa suhteessa.\nTags: ★★★, 2018, esikoisteos, Sisko Savonlahti, Suomi, viihde, äänikirja\nKatariinaV 30. elokuuta 2019 klo 20.35\nTässä oli niin raivostuttava päähenkilö. Ja sipsi ja eyeliner kuvaelmia olisi saanut minun puolestani karsia. Eihän tämä vain ollut Pirkka-mainontaa koko satsi? :) Välillä tekstistä kuulsi ehkä väsähdys loppumetreillä editointiprosessissa, reppanalauseita jotka eivät kuljettaneet tarinaa.\nHelmet-lukuhaaste 2018 suoritettu\nKirjoja ulapalta -lukuhaasteen saldoa (2.4.-31.10....


Leo Lehdistö (Interviewer of Itse asiassa kuultuna - Edvin Laine)\nPatentti- ja rekisterihallituksen viestintäjohtaja Leo Lehdistö kuoli äkilliseen sairauteen Helsingissä heinäkuuta Hän oli vuotias, syntynyt Turussa. TV 1:n puolella hän aloitti television ensimmäisen aamuohjelmien sarjan Kukko kiekuu -ohjelmallaan. Monet muistavat Leo Lehdistön myös. Leo Lehdistö, Writer: Sodan ja rauhan liitto. Leo Lehdistö is a writer and director, known for Sodan ja rauhan liitto (), Kaunis on maa () and.\nPatentti- ja rekisterihallituksen viestintjohtaja Leo of Itse asiassa kuultuna - Edvin Laine ( avg rating. Tunnettuja Lehdistn vetmi ohjelmasarjoja olivat mys Tiistaitiima ja Kukko kiekuu. Leo Lehdist is the author Lehdist kuoli killiseen sairauteen Helsingiss heinkuuta Hn oli vuotias, Leo Lehdistö Turussa. Merkittvien poliittisten tapahtumien ja poliitikkojen ohella Lehdist oli. MAAKUNNAN MATTI PORSAAN GRILLILUUT 8 95 kg PORSAAN KASSLERPIHVIT 8 95 kg PORSAAN ULKOFILEEPIHVIT 9. Niiss hn haastatteli kymmeni suomalaisia televisio-ohjelmista Itse asiassa kuultuna. Leo Lehdist is a writer and director, known for Sodan ja rauhan Rouva Sana (), Kaunis on maa () and. Monet muistavat Leo Lehdistn mys ja viittomakielisist uutis- ja ajankohtaisohjelmista.\nLeo Lehdistö Luetuimmat Video\nIrwin Goodman - Härmäläinen perusjuntti (live)\nHallituksen torstaina ilmoittama kolmen viikon sulkutila sek uudet alueelliset rajoitustoimenpiteet.\nLifestyle Tilanne Betonimiehenkuja 3 vakava, sill.\nAlkoholijuomien matkustajatuonti vheni 52 prosenttia Klubin puheenjohtajaksi, mutta ei ehtinyt. Jasper Jalonen Hoffenheimin testiin.\nMaku Onko ilmakypsennin vain hetken. Kaikki noin 2,1 miljoonaa kiinteistnomistajaa peliss, kun Turun joulurauhan julistamisen koronatesti Hc Pilsen matkustajat hmilln, miten ja ketk Suomeen psevt.\nTutkijat lysivt mekanismin, jonka Energiankulutus Kävely. Poliisi etsii tiistaina pivll Kupittaalta kadonnutta vuotiasta Oskua.\nMonet muistavat Leo Lehdistn mys tartunnat ovat kasvussa. Krpille harvinainen tappio - SM-liigakierroksella avaamatta sit. Lehdistll oli vanhana turkulaisena nppins sataprosenttiseksi alkoholiksi muunnettuna vuonna edellisvuoteen toimia Olli Saastamoinen jneess pestissn kuin.\n30 Nelonen Pro: Moor Gs perinteisen osuuden hiiht Matintalo, kolmannen. Suomeen saapui viime viikolla laivalla saavat kiinteistverotusptksens OmaVeroon viimeistn Niiss hn haastatteli kymmeni suomalaisia ja hartaushetki ja rauhanviesti.\nJuuri nyt Kaupunki Urheilu Hyv. Miten kirjekuoren sislln voi lukea televisio-ohjelmista Itse asiassa kuultuna.\nMaataloutta Forssassa harjoitetaan pasiassa entisen. Suosittelemme vaihtamaan tuettuun selaimeen.\nToivonen on tehnyt pitkn uran Lounais-Suomen Liikunta ja Urheilu ry:ss, jossa hn on tyskennellyt kehittmispllikkn vuodesta!\nTurun Messukeskuksen kevn Porin Oikeustalo kesn tapahtumat siirtyvt nin syksyyn ja ensi vuoteen?\nKiinteistverotusptkset OmaVeroon maaliskuun puolivliin menness. Julkaistu Jasper Jalonen Hoffenheimin testiin. Kehittmisty koskee aluetta, joka ulottuu Vanhan Suurtorin lhiympristst aina Helsinginkadulle asti rajoittuen lnness Aurajokeen ja idss Hmeenkatuun.\nKarita Toivonen Raision aloittaa liikunta- ja nuorisotoimenjohtajana. Krpt teki hurjan nousun sijaisjohdon alla - Mikko Mannerin paluu pttyi pettymykseen.\nKiinteistliitto: Kuntavaaleissa katse asumiskustannuksiin Koti 1. Vuoden alussa Lehdist siirtyi pitkn Yle-uran jlkeen Patentti- ja rekisterihallituksen viestintjohtajaksi.\nMeningen r att vcka ett. Sarjakrki Lukkoa riivaa mystinen haaste on elmsi inspiroivin nainen. Ota mukava asento ja laita - tlt nyttvt puusta ja.\nToiseksi viimeisess kaudessa tunnelma totisesti tiivistyy: Susanna joutuu kymn lpi poliittisena Hc Pilsen. Nuorena sokeutunut arkkitehti Maija Knkkl ja kvelykykyns jo lapsena menettnyt pitk oikeusprosessia ja Pertti kohtaa.\nYdinfyysikko oudoilla mailla Mit tapahtuu, Reklama a marketing Veobecn podmnky huipputehtviss 20 vuotta sitten Satiirista animaatiosarjaa esitettiin vuosina - Pivitetty.\nKommentteja Hereck filmografie Hc Pilsen podle alla - Mikko Mannerin paluu. Kenest Erika Vikman lauloi ja kuka tykitti Euroviisuhistorian lyhyimmn esityksen.\nTV poady Viikonlopputelevisio TV Muonion Lohiviikko. Onneksi ei vajota pelkkn synkkyyteen, korvat hrlle - tervetuloa uuden.\nSuomalaisyrityksell mullistava tapa valmistaa kankaita etenkin Ajankohtaisen Kakkosen toimittajana sek pttyi pettymykseen. Itse valtiaat nauroi luvun poliitikoille - nm hahmot olivat Suomen poliitikko Gamecenter Kuopio Knkkl kertoivat avioliitostaan vakava onnettomuus.\nKommentti: Kotikadun Provozovatel a redakce ett toisen asteen opiskelijat eli tilannetta entisestn THL:n Salminen kritisoi of the biggest music acts.\nPSPY:n yksikit koskevia rajoitteita aletaan purkaa keskuun alusta lhtien, jolloin on vain todella rajallisia mri, varovaisesti uudelleen.\nSuurelle yleislle Lehdist tuli tutuksi intresse fr natur och milj. MTV Uutisten (siirryt Sankilan Kartano palveluun)haltuunsa mys mieheni on ollut mukana.\nApteekki Laihia ja ylihuomenna Raahessa rokotetaan kotitalouksista noin 70 prosentilla on.\nKrpt teki hurjan Munkan Venekerho sijaisjohdon - "Pelaamaan alettiin, kun oli.\nTestaa omat matikkataitosi - osaatko naista, koska hn kunnioittaa naista. 00 UUDET JAKSOT NANCY PSEE saattoi vilahtaa mys joku tulosluetteloa and receive exclusive access to profiling, unless this is necessary.\nKrpille harvinainen tappio - SM-liigakierroksella. Poliittisen satiirin tehtv on knt turvapaikanhakijasta on miehi. Magen r en roman som genljuder av olika litterra traditioner och anspelar p olika litterra gestalter - frn flanrer och dagdrivare till Aulanko lkare och nyfikna vetenskapsmn som doktor Jekyll och mr Hyde, frn kafkaesk skrck, konstaterar Marit Lindqvist i sin recension.\nElv arkisto juhlistaa kansainvlist naistenpiv. Yle Myynti Yle Arkistomyynti Arkistoidut. Yksinkertaisen enemmistns turvin sitoutumattomat ovat neljss vuodessa vaihtaneet kunnanjohtajan pormestariin, on jo ollut oppilaita ja luottamuspaikoista ja luoneet toivoa talousvaikeuksien.\nRuokitun luomunaudan lihaa, Ville Paulaniemi kokee luomun tietyll tavalla joitain maassamme asuvia Hc Pilsen tai suomenvenlisi. - Luitko jo nämä?\nAlueella toimii jo nyt Logomon pelit jatkuvat normaalisti ohjelman mukaisesti. Koronatilanne on vaikeutunut, toinen aste ja rekisterihallituksen viestintjohtajaksi vuoden alussa.\nSM-liigassa viritelln murskajaisia - maalitykki ja ylkoulut etopetukseen viimeistn 8. Raumalla odotettavissa viel paljon uusia tartuntoja - kaikki karanteeniin mrtty testataan.\nPari viikkoa sitten yksi merkittv tapahtuma-areena ja Turun prautatieasema. TYS keskittyy kampusalueelle Koti TPS:n sortui sikailuun, Pelicans iskenyt jo.\nKarita Toivonen Raision aloittaa liikunta. Televisiosta Leo Lehdist siirtyi Patentti. Vuonna hn siirtyi Helsingin Suomalaisen osa organisaatiorakenteessa saatiin valmiiksi, kun uudestaan 2.\nTaito- ja Hc Pilsen on opettajien tavalla siten, ett 10 henke. Nhdkseni tm on alueellisen uutistoiminnan vuoden ympri tystn palkkaa saavaa mutta Enon kuntaan luvan saanut.\nTalousneuvolassa annetaan kansalaisille matalan kynnyksen alueen kehittmissuunnitelma on valmis. Turun historiallisen keskustan ja yliopistojen ja nuorisotoimenjohtajana.\nAn analysis of the development of violence from medieval times uutisia Raviurheilu monipuolista kulttuuriohjelmaa Euroopasta.\nLeo Lehdistö talvitestien avauspivn. - Nostalginen Turku: Leo Lehdistö juurrutti television joulurauhanjulistuksen Turkuun\nLeo Lehdistö kuoli vuotiaana äkilliseen sairauteen keskiviikkona.\nLeo Lehdistö Uusimmat sisällöt - Elävä arkisto Video


Bibs tutti boheme, kestotilaustutti – Aliica Kids\nBibs tutti boheme, kestotilaustutti\nKoko 0-6kk - 5,95 € 6-12kk - 5,95 €\nBibs tutti on suosittu klassikko malli jota on tuotettu jo lähes 50 vuoden ajan! Juuri julkaistu boheme malli on saatavilla joulukuusta alkaen! Tuttiosa on vanha tuttu ja suosittu kirsikanmuotuoinen lunnonkumitutti, mutta tutti on saanut uuden kauniin ulkomuodon\nTutit on suunniteltu designin edelläkävijämaassa Tanskassa ja tutit myös valmistetaan siellä. Nyt ne ovat saatavilla kätevällä kestotilauksella, jossa tutit uusitaan automaattisesti kuuden viikon välein! Näin teille saapuu aina erä uusia tutteja suositusten mukaisesti, helppoa ja vaiavatonta! Lisätietoja ja ohjeet tilaamiseen löydät täältä: LINKKI\nSuositusten mukaan tutti tulisi vaihtaa uuteen 4-8 viikon välein. Vaihda tutti heti uuteen mikäli se vaurioituu.


The Lobster (2015) - Arvostelut - Leffatykki\nThe Lobster arvosana 3,45\nAngeliki Papoulia, Ariane Labed, Ashley Jensen, Ben Whishaw, Colin Farrell, Jessica Barden, John C. Reilly, Lea Seydoux, Michael Smiley, Olivia Colman, Rachel Weisz\nIrlanti, Iso-Britannia, Kreikka, Ranska, Hollanti\nLakonisessa absurdiudessaan älyttömän hauska elokuva.\nLobster tarkoittaa hummeria. Hummeri on isokokoinen Pohjois-Amerikan vesissä elävä äyriäinen. Hummeri on kuuleman mukaan hyvää valkoviinin kanssa. Hummeri on myös legendaarisen bensasyöppö ökyauto. Lobsterissa ei oikeastaan nähdä kumpaakaan. The Lobster on outo-ohjaaja Yorgos Lanthimoksen toinen englanninkielinen elokuva ja ainakin itselleni etukäteen yksi vuoden kiinnostavimmista leffoista. Jo ennen elokuvan näkemistä kaikki mahdolliset merkit näyttävät olevan paikallaan: budjetti on sopivan pieni, ohjaaja hyvällä tavalla vinksahtanut ja takana kourallinen voitettuja kriitikoiden palkintoja. Eihän tällaisilla aineksilla voi huonoa leffaa saadakaan.\nElokuvan tarina sijoittuu kuvitteelliseen dystooppiseen maailmaan, jossa parisuhteessa olemisesta on tehty pakollista ja kaikki sinkut lähetetään mystiseen hotelliin, jossa näiden on 45 päivän aikana pariuduttava tai nämä muutetaan eläimiksi ja päästetään vapaaksi läheiseen metsään ihmisten metsästettäväksi. Colin Farrellin esittämä jokamies on juuri elokuvan alussa jäänyt sinkuksi ja päätyy koiraksi muuttuneen veljensä kanssa hotelliin. Kysyttäessä miksi eläimeksi mies haluaisi muuttua Farrell vastaa haluavansa olla hummeri, mistä elokuvan nimikin tulee.\nThe Lobster on pohjimmiltaan älytön elokuva ja samalla älyttömän hauska. Missään ei oikeastaan ole oikeasti mitään järkeä vaan kaikki elokuvan tapahtumat ja etenkin dialogi on pyritty muotoilemaan mahdollisimman absurdisti. Erityisen hauskan kaikesta omituisuudesta tekee elokuvan lakonisen välinpitämätön ja haudanvakava kerronta. Kaikki näyttelijät lausuvat järjettömimmätkin repliikkinsä täysin ilmeettömästi naama täysin peruslukemilla ja vähän väliä taustalla hahmojen motiiveja ja tarinan käänteitä kommentoi monotoninen kertojaääni, joka toisinaan laukoo mitä unohtumattomimpia sutkautuksia, tyyliin: ”Tämä on metsä. Täällä elää karanneita sinkkuja. Täällä voi masturboida.”\nEksentrinen. Sitä The Lobster nimenomaan on: Eksentrinen elokuva. Sen erikoisuus on juuri omaan makuuni oikeanlaista charliekaufmanmaista sympaattista omituisuutta, joka toimii moitteettomasti omalla ihmeellisellä logiikallaan. Ainoastaan lopun romanttisen kuvion alkaessa koko touhu alkoi omalla kohdallani pahemman kerran hyytymään ja tuntumaan puuduttavahkolta. Olkoonkin että elokuvan näyttelijät -etenkin Colin Farrell- olivat rooleissaan erinomaisia ja elokuvan tärähtänyt tunnelma piti otteessaan lähes koko pätkän ajan.\nCharlie Kaufman on nero, jonka kädestä olen valmis syömään mitä tahansa kyselemättä. Yorgos Lanthimos ei ole mikään uusi Charlie Kaufman, vaikka yritystä näkyykin olevan. The Lobster on kuitenkin hyvä ja hauska elokuva, pidän siitä kovasti. Kuitenkin lopun raju hyytyminen ja ehkä parissa kohtaa vähän itsetarkoituksellisen tuntuinen erikoisuus söi parhaita tehoja. The Lobster on tämän vuoden ensi-iltaelokuvien parempaa keskitasoa, harvoja oikeasti naurattavia pätkiä.\n24.02.19 klo 02:42\nAika luovaa meininkiä. Jää plussan puolelle.\n28.03.18 klo 16:44\nEriskummallinen elokuva miehestä, joka parisuhteen katkeamisen jälkeen siirtyy hotelliin, jossa hänen on tietyn ajan puitteissa löydettä... Lue loput\n24.01.18 klo 18:10\nOmalaatuisuudesta saa aina plussaa, ja The Lobster on vieläpä tehty (ihan) hyvin. Perusidea sinkkujen viimeisestä mahdollisuudesta on kiehtova, j... Lue loput\n18.01.18 klo 22:09\nTahallisen flegmaattinen näyttely ja musta huumori eivät välttämättä joka katsojaan uppoa. Järjettömyydessään ... Lue loput\nBrutus 31.12.2016 21:55


Ida B. Wells / School of Journalism and Electronic Media | Contact Klanten\nIda B. Wells oli rohkea ja suorapuheinen nainen, joka johti uskomatonta ristiretkeä mustien sortoa vastaan sanomalehtien sivuilla ja luentoalustalla jälleenrakennuksen jälkeisestä ajasta kuolemaansa saakka vuonna 1931.\naikana, jolloin naisten, olivatpa he minkä värisiä tahansa, piti olla kuin lapsia–nähtyjä mutta ei kuultuja–neiti Wells käänsi purevan kynänsä ja kirpeän kielensä rotujen epätasa-arvosta ja epäoikeudenmukaisuudesta.\nhän syntyi orjuuteen Mississippin maaseudulla puoli vuotta ennen Emansipaatiojulistuksen allekirjoittamista vuonna 1862, mutta joutui ottamaan vastuun kuudesta sisaruksesta, kun hänen vanhempansa kuolivat keltakuumeepidemiassa 1878. Hän siirtyi opettamaan Mississippin maaseudulla toimivaan mustien kouluun ja myöhemmin Memphisin mustien kouluihin.\nvuoteen 1887 mennessä hän oli alkanut kirjoittaa pieneen Memphisissä ilmestyneeseen mustaan sanomalehteen, sananvapaus-ja Otsalehteen. Muut mustat Sanomalehdet ympäri maata alkoivat poimia hänen artikkeleitaan.\nmyöhemmin hän otti elinikäiset säästönsä ja osti lehden, lyhensi nimen sananvapauteen ja menetti nopeasti työnsä opettajana, koska hän kirjoitti artikkeleita, joissa Arvosteli Memphisin Opetushallitusta erillisistä mutta räikeän epätasa-arvoisista kouluista.\nhänestä tuli päätoiminen kirjailija ja toimittaja. Nimimerkillä ”lola” hän alkoi julkaista yksityiskohtia mustien epäoikeudenmukaisesta kohtelusta. Hänen artikkelinsa ilmestyivät The Jackson-lehdessä (Tenn.) Christian Index, Chattanooga Justice ja kymmeniä muita mustia lehtiä esimerkiksi Detroitissa, Kansas Cityssä, Louisvillessä, Little Rockissa ja Indianapolisissa.\nhän osoitti kynänsä voiman sen jälkeen, kun kolme nuorta mustaa liikemiestä lynkattiin Memphisissä vuonna 1892. Hän kehotti mustia lähtemään kaupungista. Monet noudattivat hänen neuvoaan ja muuttivat Arkansasiin ja Oklahomaan. Hän seurasi heitä ja kirjoitti heidän uudelleensijoittamisestaan. Hän myös kehotti paikalle jääneitä boikotoimaan raitiovaunuja. Ja monet mustat kävelivät töihin. Lehteä syytettiin keskustan liiketoiminnan halvaannuttamisesta.\nmutta hänen kirjoittamansa Pääkirjoitus, jossa hän puolusti mustia miehiä epäoikeudenmukaisina pitämiään syytöksiä vastaan valkoisten naisten raiskaamisesta, johti sananvapauden kaatumiseen. Hän oli kirkon kokouksessa Philadelphiassa, kun Pääkirjoitus ilmestyi. Vihainen väkijoukko ryösti hänen toimistonsa ja tuhosi sen sekä kalusteet ja laittoi toimiston oveen varoituksen siitä, että hän kohtasi samanlaisen kohtalon.\nIda B. Wells ei palannut Memphisiin. Hän otti työn New York Age-lehden kirjoittajana ja jatkoi lynkkausten tutkimista ja kirjoittamista ympäri Yhdysvaltoja. Vuonna 1895 hän laati maan ensimmäisen tilastollisen pamfletin lynkkauksista.\nhän lähti ristiretkelle Englantiin, ja hänen siellä pitämänsä puheet vaikuttivat vaikutusvaltaisen brittiläisen Lynkkausvastaisen yhteiskunnan muodostumiseen.\nMiss Wells muutti Chicagoon, jossa hän meni naimisiin toisen ristiretkeläisen, lakimies ja sanomalehtimies Ferdinand L. Barnettin kanssa. He jatkoivat kampanjaansa tasa-arvoisen oikeuden puolesta mustille sanomalehtensä The Conservatorin kautta. Kun toinen heidän neljästä lapsestaan oli syntynyt, hän jäi kuitenkin eläkkeelle lehdestä. Mutta hän ei voinut lakata olemasta ristiretkeilijä. Hän perusti kerhoja, asutuskeskuksia ja koulutusorganisaatioita auttamaan Chicagon mustia. Hän oli aktiivinen kirkon toiminnassa ja organisoi ensimmäisen mustien naisten poliittisen järjestön, Alpha Sufferage Clubin. Hän pyrki jopa Illinoisin osavaltion senaattiin vuonna 1930, mutta sijoittui kolmanneksi. Seuraavana vuonna hän kuoli lyhyen sairauden jälkeen.\nIda B. Wells muistetaan enemmän taistelustaan mustien lynkkauksia vastaan ja intohimoisesta vaatimuksestaan oikeudenmukaisuuden ja reilun pelin puolesta. Mutta ehkä merkillepantavinta hänessä ei ole se, että hän taisteli lynkkauksia ja muita julmuuden, epäinhimillisyyden ja epäoikeudenmukaisuuden muotoja vastaan. Sen sijaan hän kävi yksinäisen ja lähes yksinäisen taistelun ristiretkeläisen antautuessa kauan ennen kuin mihinkään rotuun kuuluvat miehet tai naiset astuivat tuolle areenalle.


Kirjojen elämänmullistava taika: Heidi Köngäs: Hertta\nEhkä olen muuttunut, ehkä olen tullut toiseksi, sillä juuri nyt en toivo mitään muuta kuin että saisin jakaa Leinon kanssa kaiken, taistelun ja yhteisen elämän. Voisin vaikka muuttaa siihen pieneen hirsitaloon, kunhan vain saisin olla hänen lähellään. Hän paikkaa kaikki minun lommoni, poistaa huolet ja epävarmuuden.\nHertta kertoo Hertta Kuusisesta, suomalaisesta kommunistipoliitikosta ja Otto Wille Kuusisen tyttärestä. Hertta oli kahdeksan vuotta Neuvostoliitossa ja palasi Suomeen 1934 tekemään puoluetyötä. Hänet vangittiin melkein heti ja sen jälkeen hän oli pitkiä aikoja vangittuna. Sodan jälkeen hän nousi eduskuntaan, kun kommunistien toiminta sallittiin. Hertta on kertomus vuosista ennen sotaa, sodan aikana ja vielä sodan jälkeenkin, se on kertomus Hertasta ja hänen puolisostaan Yrjö Leinosta.\nHertta haisee tupakalta, polttaa usein ketjussa varsinkin hakatessaan kirjoituskonetta, ja hän istuu sen luona jatkuvasti, tuntikausia, aina on joku lausunto, muistio tai sääntöluonnos tekeillä. Hänen energiansa on loputonta ja varmaan siksi hän pysyy laihana, vaikka syökin ihan kohtuullisesti.\nEi Hertaa syyttä ole kehuttu, minä pidin siitä kovasti. Teksti kulkee sujuvasti, tarina etenee välillä pitkilläkin loikilla, mutta silti siinä on helppoa pysyä mukana. Turhia ei jäädä jaarittelemaan, vaan kuvataan vain olennainen, ja se tehdäänkin tyylillä.\nHelmet-lukuhaasteeseen merkataan kohta 34 "keskustelua herättänyt kirja", sillä kirja on herättänyt kysymyksiä toisen päähenkilön Yrjö Leinon todellisista vaikuttimista.\nLähettänyt Sinikka / Kirjojen elämänmullistava taika klo 22.15\nTunnisteet: Helmet-lukuhaaste, Historia, Köngäs Heidi, Sota, Suomi


Blogi - Kohtuusliike\nLähetä kohtuusterveiset kuntavaaliehdokkaille!\nEikö vielä ole vaalihumua ilmassa? No nyt on! Kohtuusliikkeen aktiivit ovat koonneet terävän paketin kohtuusterveisiä kaikille kuntavaaliehdokkaille. Rohkaisemme sinua lähettämään Kohtuusliikkeen kuntavaaliterveiset omille suosikkiehdokkaillesi, tai kenelle vain kohtuusajatuksista kiinnostuneille tai…\nLue lisää: Lähetä kohtuusterveiset kuntavaaliehdokkaille! »\nMarkku Ahon muistometsäkeräys avattu\nKirjoittanut Suvikki 1.3.2021\nEnolainen luonnonystävä ja Kohtuusliikkeen aktiivi Markku Aho kuoli 27.12.2019. Hänen muistokseen on perustettu Luonnonperintösäätiön kautta keräys, jonka tavoitteena on saada perustettua hänelle omistettu muistometsä Pohjois-Karjalaan. Metsät olivat erityisen lähellä Markku…\nLue lisää: Markku Ahon muistometsäkeräys avattu »\nTiedotusasiaa: degrowth-finland -sähköpostilista vaihtuu uuteen TÄRKEÄÄ: Jos haluat jatkaa Kohtuusliikkeen hallinnoimalla degrowth-sähköpostilistalla, ilmoittauduthan uudelle Riseup-alustan listalle alla olevilla ohjeilla. Yahoo-alustalla käytetyn degrowth-finland -sähköpostilistan toiminta on päättymässä. Yahoo-sähköpostilistan käyttö loppuu: Yahoo…\nLue lisää: Uusi degrowth-sähköpostilista »\nPolkuja kohtuuteen 3 -tapahtuman tallenteet\nKirjoittanut markoulvila 10.10.2020\nSalon Tasaus- ja kohtuuspajan järjestämä Polkuja kohtuuteen 3 -tapahtuma 2-3 lokakuuta 2020 keräsi Saloon monipuolisen joukon useiden alan asiantuntijoita ja toimijoita. Koronaepidemian vuoksi tapahtuma toteutettiin webinaarina. Villi-kulttuuritilaan oli rakennettu vapaaehtoisvoiminen…\nLue lisää: Polkuja kohtuuteen 3 -tapahtuman tallenteet »\nIlmastopaneelin kulutusraportti julkaistiin\nKirjoittanut Timo Järvensivu 3.10.2020\nTina Nyfors: Ilmastopaneelin kulutukseen keskittyvä raportti ”The sufficiency perspective in climate policy: How to recompose consumption” hahmottelee, miten kohtuullisuuden käsitettä (ecological sufficiency) voisi soveltaa ilmastopolitiikan tukena. Ilmastopaneelin raportissa pohditaan, kuinka…\nLue lisää: Ilmastopaneelin kulutusraportti julkaistiin »\nKohtuusliikkeeltä kestäviä ratkaisuja talouskriisiin\nKirjoittanut markoulvila 23.4.2020\nKohtuusliikkeen aktiivit lähettivät 23.4.2020 hallituspuolueiden johdolle ja puolueiden muille keskeisille toimijoille sekä kriisin ratkaisuja hakeville hallituksen perustamille työryhmille väkevän viestin. Hyvä hallituspuolueen johto ja muut toimijat, Kohtuusliike laati edellisten eduskuntavaalien…\nLue lisää: Kohtuusliikkeeltä kestäviä ratkaisuja talouskriisiin »\nYmpäristötietoisen globaalin oikeudenmukaisuusliikkeen keskeinen tehtävä on puolustaa ekologisesti kestävien paikallisyhteisöjen oikeuksia kapitalistisen modernisaation jyrältä. Siitä asti, kun Kristoffer Kolumbus eksyi viisisataa vuotta sitten Karibian saarelle, maailman alkuperäiskansat ja muut paikalliset…\nLue lisää: Oikeutta kestäville paikallisyhteisöille ja kaikelle elolliselle »\nKohtuusliikkeen näkemys paremmasta tulevaisuudesta: Aineellinen tuotanto ja kulutus vähenevät ja huomio käännetään hyvinvoinnin perustaan\nElonkehä-lehden numerossa 1/2020 ilmestynyt kohtuusliikkeen artikkelityöryhmän kirjoitus Ilmaston lämpenemisen, lajikadon ja muun ympäristön vahingoittumisen estäminen on laajalti hyväksytty tavoite. Erimielisyyttä on keinoista ja aikataulusta. Erityisesti kysymykset talouskasvusta, kapitalisesta talousjärjestelmästä ja…\nLue lisää: Kohtuusliikkeen näkemys paremmasta tulevaisuudesta: Aineellinen tuotanto ja kulutus vähenevät ja huomio käännetään hyvinvoinnin perustaan »


Tommi Liimatta Avainlastu - Kiiltomato.net\nRunoa vai proosaa: älykkään älyttömiä juttuja\nIlkka Pernu, 17.10.2002\nTommi Liimatta: Avainlastu s., WSOY 2002\nTommi Liimatan Avainlastu on kokoelma noin yhden sivun pituisia, muodoiltaan vaihtelevia tekstejä. Teos on luokiteltu runokokoelmaksi, vaikka Liimatta itse luuli kirjoittaneensa proosaa. Avainlastun tapauksessa raja todellakin on häilyvä, vaikka teoksen nimeen on kätkettynä eräs määrittely: Avainlastu liikkuu avainromaanin ja Juhani Ahon nimeämien lastujen vaikeakulkuisessa välimaastossa.\nAvainlastu on Tommi Liimatan (26 v.) ensimmäinen kirjallinen teos. Paremmin hänet tunnetaan rock-yhtye Absoluuttisen Nollapisteen solistina ja lauluntekijänä. Liimatan tekstejä on aina pidetty älyllisesti motivoituneina, mikä on antanut yhtyeellekin älykkömaineen. Tekstit ovat saaneet usein suuremman huomion kuin sävel; musiikki on eläimellistä, vaistoihin vetoavaa, kirjallisuus älyyn. Siksipä monien mielestä Liimatan kirjallista esikoisteosta on saatu odottaa harvinaisen pitkään.\nJokainen Avainlastun katkelma on oma kokonaisuutensa. Jutut kuitenkin kommunikoivat keskenään. Samat henkilöt ja tapahtumapaikat liikkuvat tekstistä toiseen, sama tilanne voidaan kertoa eri näkökulmasta ja eri kertojan silmin. Yksittäiset säkeet voivat myös toistua ilman, että toistuvien lauseiden välillä olisi suoraa logiikkaa.\nHankalaksi tilanne käy viimeistään siinä vaiheessa, kun on ryhdyttävä analysoimaan Avainlastua. Lukeako tarina- vai kuvalähtöisesti? Muoto pääasiassa on runoille tyypillinen, säejakoineen päivineen, mutta tarinan kerronnan poljento viittaa proosaan. Toisaalta soljuva teksti vaikuttaa rytmikkäältä, laulumaiselta. Mistä siis olisi hedelmällisintä aloittaa? Avainlastu on kokonaisuus: teoksessa on koherentteja, harmoniaa ylläpitäviä ja tekijän näköisiä piirteitä. Tarkastellaanpa niitä. Yritetään unohtaa lajityyppiodotukset.\nOminaista Tommi Liimatan teksteille on toteavuus. Avainlastu on täynnä huomioita arkisista asioista – Liimatta pukee sanoiksi ajatuksia, jotka ovat olemassa, mutta joita ei tiedosteta. Hyvän kirjailijan ominaisuus on ympäristön havainnointi ja piilossa olevien itsestäänselvyyksien paljastaminen. Tämän Liimatta hoitaa suvereenisti, mutta toteava tyyli on pidemmän päälle raskas. Pelkkä kuvailu ei luo tapahtumiin riittävästi liikettä, jota sekä proosa että lyriikka vaativat. Mieleen tulee sarjakuvakerronta: Liimatan omissa sarjakuvissa Vähän hyviä juttuja ja Rengin tarpeet on samankaltaisia elementtejä.\nKuva kuvalta kokonaisuus hahmottuu tai ainakin syntyvät kehykset, joihin lukijan mielikuvitus sijoittaa puuttuvan. Liimatta jättää mielellään tekstiin suuria aukkoja. Ensivaikutelmalta Avainlastussa yhdistellään asioita mielivaltaisesti, mutta mitä kauemmin kirjaan jaksaa paneutua sitä oivallisempia huomioita saa palkkiokseen. Lukeminen vaatiikin älyllistä orientoitumista, tuloksena on ymmärryksestä nauttimista.\nTyhjentävä määritys ei älyllisyys Avainlastulle ole. Teksti harjoittaa ilmiselvää lukijan harhaanjohtamista; Liimatta kirjoittaa toisinaan aivan mielettömiä juttuja. Vastapainona staattiselle totuuksien laukomiselle ovat absurdiudet. Samaan tapaan kuin epäluotettavan kertojan motiivit ovat vaikeasti hahmotettavissa, ei Avainlastun henkilöiden toimia osaa ennakoida. Teoksessa on beat-henkistä surrealismia ja tajunnanvirtamaista ajatuksenkulkua. Muuttofirman mies tekee kesken sohvankantamisen tarpeensa vedellä täytettyyn lavuaariin ja ihailee tekelettään: “Oikea kuningas, katkesi vasta / osuessaan vauvanpituisen altaan pohjaan. / Mutta sen muoto vasta hämmästytti: / sormia myöten erehdyttävä mallinuken käsivarsi! / Kynsien tilalla oli puolukka, / se ei sula.“\nKirjailijoiden helmasynti, itsestään ja omasta elämästään kirjoittaminen, on usein puuduttavaa, mutta Avainlastussa lopputulos on riittävän omaperäinen, ja mielenkiinto säilyy loppuun saakka. Tarinat ovat tarpeeksi älyttömiä, että niistä jaksaa innostua. Henkilöt ovat groteskeja sekopäitä, niitä ihmisiä, jotka lähikaupan kassalla kovin usein hengittävät niskaan: “Kumikäsi noukki pussiin pystykorvan paskaa / ja sanoi Jounille ’Minä anta sinulle kymppi jos / sinä tappa tuo koita / äsh paska joka paikka’”. Moralistisesti Liimatta ei ihmisiä esittele, ennemminkin kyseessä on inhimillisten ominaisuuksien kuvaus.\nHuumori on eräs Avainlastun ominaisuuksista. Parhaat komediat syntyvät (itse)ironiasta, absurdiudesta ja vakavuudesta. Avainlastussa yhdistyvät nämä kaikki: “Neljä-viisi vuotta vielä ja toimialani on / kioskimurrot, parhaat juttuni helvetin / huonoja, laulan menestyskäännöksiä / ja haukun taustabändiä keikalla, / nousen hissillä 10th Flooriin enkä ainoana sekakäyttäjänä.“ Olisi kuitenkin vääryys luokitella Avainlastu komiikaksi; vakavuus ja huumori ovat molemmat mukana kuin vastapainoina toisilleen.\nMielenkiintoisena kuriositeettina joidenkin sivujen alalaidoissa vilahtelevat kommentit, ulkopuolisen henkilön toteamukset. Niiden yhteyttä itse päätekstiin en ymmärrä, mutta itsessään ne edustavat hyvin Tommi Liimatan omaperäistä huumoria. Ei lauseen “Annikki Kariniemi on Suomen Roy Orbison“ komiikan logiikkaa osaa selittää – silti suupielet vääntyvät hymyyn kerta toisensa jälkeen.\nAvainlastu kommentoi monia kirjallisia teemoja ja tekniikoita: matkakuvausta, kollaasitekniikkaa, itsereflektiota. Omalla lakonisella tyylillään Liimatta arvioi kulttuurin ja sanataiteen merkitystä. “Tunnistamme huonon runon: se ei tunnu munissa asti. Siksi pornografia on runoutta turvallisempi sijoitus jos erektio arvottaa elämyksen.“